Vw Group - Λάδια, τι παίζει;;; [Γενική Συζήτηση] - Page 74 - Γενικά Θέματα - VWClub.GR Forum\nτα συγκεκριμένα (τα max life) είναι πολύ καλά. Αν δεν βαριέσαι άρχισε να διαβάζει το μπλογκ του τύπου παρακάτω. θα καταλάβεις πολλά για τα λιπαντικά\nκαι κοίτα και εδω https://oil-club.de/index.php?thread/236-valvoline-maxlife-10w-40-obsolet/ για να δεις την χημική του ανάλυση\n4 minutes ago, Derv_7 said:\n45. 10W40 Valvoline MaxLife High Mileage, API SN, synthetic blend (red bottle) = 103,840 psi\nέχω διαβάσει/ακούσει πολύ καλά λόγια για το long life λάδι της fuchs TITAN GT1 PRO C-3 SAE 5W-30 για vw 504 00 .\nΤα έχει βάλει κάποιος από εδώ?\nΦίλε μου μια ερώτηση μιας και έχεις περισσότερη εμπειρία..έχεις αντιμετωπίσει κάποιο πρόβλημα με το castrol 5w30 LL όπως κάψιμο , υψηλή θερμοκρασία κτλ? Επίσης το έχεις συγκρίνει και έχεις βρει κάτι καλύτερο?\nαυτό που έχω αντιμετωπίσει με castrol ήτανε σε ένα bmw e81 που είχα και από την αρχή έβαζα 5w30 castrol ll .Το αμάξι το είχα πρώτο χέρι και το πούλησα στα 140 000 χιλιόμετρα.Γενικά ζημιάρικο αμάξι. Αυτός που το πήρε με πήρε τηλέφωνο μετά απο ένα μήνα για να μου πεί οτι τα έφτησαν τα μπεκ και το αμάξι χάλασε. Επίσης μου είπε οτι είχε και θέμα ο κινητήρας μεγάλες φθορές.Μετά είδα οτι σε 3 μήνες είχε βάλει το αμάξι αγγελία και το πούλαγε!\nΕγώ γενικά ήμουν τυπικός στα service και άλλαζα λάδια κάθε 10000 χλμ. Το αμάξι το πρόσεχα πάρα πολυ και ήταν σαν καινούργιο!\nΟπότε είτε το bmw ήταν τελείως προβληματικό σαν μοντέλο , είτε bmw-castrol λάδια που άλλαζα στον Σπανο δεν ήταν και τελικα τόσο καλά.\nΓια αυτό με βλέπεις και ψάχνομαι...\nEdited June 2 by Derv_7\nEdited June 2 by OMINUS\nEdited June 3 by OMINUS


bookreadert-3: Το ιστολόγιο της Λέσχης Ανάγνωσης της ΕΡΤ3: ΕΡΤ και ΕΡΤ3_"δεν άνθισαν ματαίως τόσα θαύματα": "Ο δράκος του Ντίσελντορφ"\nΕΡΤ και ΕΡΤ3_"δεν άνθισαν ματαίως τόσα θαύματα": "Ο δράκος του Ντίσελντορφ"\n1/09/2014 , ώρα 21:00\nτου Φριντζ Λαντζ\nΗ ΑΝΑΤΡΙΧΙΑΣΤΙΚΗ ΔΗΜΟΚΡΑΤΙΑ ΤΗΣ ΒΑΪΜΑΡΗΣ ΚΑΙ Ο ΝΑΖΙΣΜΟΣ\nΣΤΟΝ «ΔΡΑΚΟ ΤΟΥ ΝΤΙΣΕΛΝΤΟΡΦ»\nΜε ένα από τα αριστουργήματα του παγκόσμιου κινηματογράφου, που ανθολογείται πάντα στις λίστες με τις καλύτερες ταινίες όλων των εποχών, συνεχίζει τις προβολές της το Σεπτέμβριο η Ταινιοθήκη των τριών ραδιοφώνων της ΕΡΤ-3, που, ιδιαίτερα αγαπητή στη Θεσσαλονίκη, κάλυψε ένα μεγάλο κενό πάνω στην κινηματογραφική παιδεία και ψυχαγωγία που έλειπαν από την πόλη.\nΈτσι, τη Δευτέρα 1 Σεπτεμβρίου στις 21:00 στη θερινή «αίθουσα» στην Αγγελάκη 14 και πάντα στο αφιέρωμα Όταν ξέσπασε η βία προβάλλεται το κορυφαίο αριστούργημα του γερμανικού σινεμά Ο δράκος του Ντίσελντορφ (Μ, ασπρόμαυρο, Γερμανία 1931, διάρκεια 100΄). Σενάριο Τέα Βος Χάρμπου και Φριτς Λανγκ και σκηνοθεσία Φριτς Λανγκ. Στο βασικό ρόλο ο Πέτερ Λόρε.\nΗ προβολή γίνεται με τη συνδιοργάνωση και την καλλιτεχνική επιμέλεια του ΚΕΜΕΣ, ενώ η χορηγία της ταινίας είναι ευγενική παροχή της New Star και του κ. Βελισσάριου Κοσυβάκη. Το φιλμ προλογίζει ο Αλέξης Ν. Δερμεντζόγλου, στους θεατές θα διανεμηθεί μνημειώδης ανάλυση από το γαλλικό, κινηματογραφικό, θεωρητικό περιοδικό Καγιέ Ντε σινεμά, ενώ μετά το τέλος της προβολής θα ακολουθήσει μακρά συζήτηση με το κοινό.\nΔιευκρινίζεται πως η βία στη συγκεκριμένη ταινία αφορά σ’ εκείνη της δημοκρατίας της Βαϊμάρης και τα πρώιμα στοιχεία του ναζισμού.\nΣημειώνεται πως το έξοχο αυτό φιλμ ξεναγυρίστηκε το 1951 από τον Τζότζεφ Λόουζι με τίτλο Ο δράκος του Λονδίνου.\nΤο κείμενο που θα διανεμηθεί στο κοινό είναι το ακόλουθο:\n«Όσο κι αν το άκουσμα του ονόματος Φριτς Λανγκ παραπέμπει τους περισσότερους στο φουτουριστικό δυστοπικό παραμύθι «Μετρόπολις», αυτός εδώ ο «Δράκος» θα είναι το αξεπέραστο αριστούργημα του. H πρώτη ομιλούσα ταινία του μεγάλου Γερμανού δημιουργού είναι η ταινία που εισήγαγε το θέμα της εγκληματικής παθολογίας.\nΜετά από ένα ειδεχθές σεξουαλικό έγκλημα, ένας κατά συρροή ψυχοπαθής δολοφόνος (ο πρώτος serial killer του παγκόσμιου σινεμά), o Χανς Μπέκερτ τρομοκρατεί το Βερολίνο. Σκοτώνει νεαρά κορίτσια, ενώ σφυρίζει τον αγαπημένο του σκοπό- τον “Peer Gynt” του Γκριγκ. Δύο παράλληλες έρευνες διενεργούνται - η μία από την αστυνομία και η άλλη (η περισσότερο αποτελεσματική) από τους ανθρώπους του υποκόσμου.\nΜε αυτήν την αφορμή ο Λανγκ στήνει ένα φρικιαστικό πορτρέτο μιας χώρας έντρομης, που με απόλυτη φυσικότητα έχει ανοίξει την αγκαλιά της στον Χίτλερ. Θαυμάστε την αρχιτεκτονική των χώρων, την ιδιοφυή υπόνοια της βίας εκτός κάδρου, τους εξπρεσιονιστικούς φωτισμούς και τελικά την κορυφαία σκηνή του λαϊκού δικαστηρίου. Στο “Μ” τα πράματα δεν είναι όπως φαίνονται.\nΑπό την πρώτη ακόμα σεκάνς, στην οποία μια παρέα παιδιών τραγουδούν ένα μάλλον τρομακτικό παιδικό τραγουδάκι, ο Λανγκ χρησιμοποιεί τον ήχο για να κλονίσει την αυθεντία της εικόνας. Η μικρή μελωδία του Γκριγκ γίνεται εφιαλτική στα χείλη του Δολοφόνου και ο ήχος -σε βάρος της εικόνας- αποκτά προνόμια. Ο ήχος στην ταινία αυτή παίζει κεντρικό ρόλο, δημιουργώντας ένα απειλητικό σύμπαν που εκτείνεται και εκτός της οθόνης.\nΟ τίτλος «Μ» βγαίνει από τη λέξη “Mörder”, που στα γερμανικά σημαίνει Δολοφόνος. Το φιλμ μεταφέρει εκπληκτικά τον παλμό μιας τυπικής γερμανικής αστικής κοινωνίας, η οποία, λίγο πριν το ξέσπασμα του Δευτέρου Παγκοσμίου Πολέμου, απόλυτα αποστειρωμένη από κάθε προμήνυμα του επερχόμενου ναζιστικού εφιάλτη, βρίσκεται σε κατάσταση συναγερμού.\nΔεν υπάρχει αμφιβολία, πως ο πρωταγωνιστής Πέτερ Λόρε κυριολεκτικά δημιούργησε σε κινηματογραφικό επίπεδο, με αυτή τη διεισδυτική του σπουδή, τον ίδιο τον ρόλο του ψυχοπαθούς serial killer. Ορισμένα από τα χαρακτηριστικά, που ο ίδιος κληροδότησε με την ασφυκτικά ρεαλιστική και σχεδόν νατουραλιστική του ερμηνεία, διακρίνονται ευκρινώς σε μετέπειτα αριστουργήματα του είδους όπως το «Ψυχώ».\nΗ περισσότερο ενδιαφέρουσα όμως πλευρά της συγκεκριμένης ταινίας έγκειται στο γεγονός πως ο κεντρικός ήρωας της ταινίας, ο Δράκος, «απασχολεί» σημαντικά μικρό αριθμών πλάνων. Η προσέγγιση γίνεται με μεγάλη φειδώ, σχεδόν «τρομαγμένα». Ο θεατής παίρνει ακριβώς όσα είναι απαραίτητα, προκειμένου να γιγαντωθεί μέσα του η ανησυχία και ο φόβος. Τα κίνητρα, οι μέθοδοι, οι σκέψεις μένουν καλά κρυμμένα πίσω από πολλαπλά σύννεφα επιτηδευμένων σεναριακών υπεκφυγών. Όλα αυτά μέχρι την τελική σκηνή απολογίας του Δράκου, μπροστά στο ιδιόρρυθμο «λαϊκό δικαστήριο», όπου αποκαλύπτεται το εύρος της εσωτερικής του πάλης με την άλλη πλευρά, την Σκοτεινή. Η βουτιά στη νοσηρή του αντίληψη είναι ακαριαία, μη αναστρέψιμη και δίχως ανάσα. Η αλήθεια του τινάζει σαν γυμνό καλώδιο τις συνειδήσεις των ακροατών (εντός και εκτός οθόνης) και ανατρέπει με το αναγκαίο θράσος κάθε ισορροπία καλού και κακού, σωστού και λάθους, σε μια κοινωνία που φαίνεται να βυθίζεται προοδευτικά στην απόλυτη ηθική συσκότιση. Λίγα χρόνια αργότερα ο Λανγκ αυτοεξορίστηκε στη Γαλλία και από εκεί στις ΗΠΑ και το Χόλιγουντ, εκδηλώνοντας απροκάλυπτα την αποστροφή του προς το επεκτεινόμενο ναζιστικό καθεστώς».\nΕξάλλου, 10 λόγοι για να μην χάσετε τον Δράκο του Ντίσελντορφ είναι οι ακόλουθοι:\nΓια την άψογη, εξπρεσιονιστική του αισθητική\nΓια τις δομές του πρώιμου νουάρ που σου δημιουργεί ανατριχίλες και διάχυτο τρόμο\nΓια τον εκπληκτικό ρόλο του φοβισμένου Πέτερ Λόρε\nΓια τη συγκλονιστική κλασική μελωδία του Γκριγκ που μεταφέρει μια αύρα μόνιμου φόβου.\nΓια τους λειτουργικούς φωτισμούς\nΓια τα πλάνα με την κιμωλία και το μαρκάρισμα του άλλου με το γράμμα Μ\nΓια την ιδεολογική, διαχρονική μνήμη\nΓια την ανάλυση του πώς ο καθημερινός φασισμός γεννάει το ναζισμό.\nΓια τη λεπτολόγο ανάλυση του πώς διολισθαίνει η κοινωνία προς το χειρότερο.\nΓια την όλη πολύπλευρη δυναμική του εγχειρήματος.\nΥ.Γ. Διευκρινίζεται πως την επόμενη Δευτέρα, 8 Σεπτεμβρίου 2014, στο ίδιο αφιέρωμα, θα παρουσιασθεί το αριστούργημα του Σαμ Πέκινπα Άγρια συμμορία.


Aντιπρόεδρος του ΑΚP Τσελίκ: "Ήταν λάθος που κλείσαμε τη Θεολογική Σχολή της Χάλκης" - Now24.gr\nAντιπρόεδρος του ΑΚP Τσελίκ: “Ήταν λάθος που κλείσαμε τη Θεολογική Σχολή της Χάλκης”\nΕντυπωσιακές δηλώσεις από τον αντιπρόεδρο και εκπρόσωπο του κυβερνώντος Κόμματος Δικαιοσύνης και Ανάπτυξης, Χουσείν Τσελίκ, σχετικά με την Θεολογική Σχολή της Χάλκης.\nΣτη συνέντευξη του στην εφημερίδα Radikal ο Τσελίκ δηλώνει πως «η Θεολογική Σχολή της Χάλκης πρέπει να ανοίξει». Η Τουρκική εφημερίδα με τίτλο «Η Θεολογική Σχολή πρέπει να ανοίξει» κάνει αναφορά στο θέμα.\nΟ Τσελίκ δηλώνει «θα έρθει η καταστροφή αν εκπαιδευτούν 100 κληρικοί στην Τουρκία; Το να το εμποδίζουμε αυτό δεν αρμόζει ούτε με την ανθρωπότητα ούτε με τους κανόνες του Ισλάμ».\nO αντιπρόεδρος του Κόμματος Δικαιοσύνης και Ανάπτυξης δηλώνει πως «ήταν λάθος το κλείσιμο της Θεολογικής Σχολής της Χάλκης. Αυτό είναι ένα δικαίωμα το οποίο έχει αποκτηθεί». Ο Τσελίκ δηλώνει πως στα θέματα αυτά δεν μπορούν να υπάρχουν αμοιβαιότητες και τονίζει πως η Σχολή πρέπει να ανοίξει και αυτό μπορεί να γίνει εντός 24 ωρών. «Υπάρχουν μηχανισμοί στο κράτος που το έχουν εμποδίσει» αναφέρει καθώς ο ίδιος ήταν στο παρελθόν υπουργός Παιδείας.\nΟ Χουσείν Τσελίκ αναφέρει και παραδέχεται πως η ελληνική μειονότητα στην Κωνσταντινούπολη έχει περάσει πολλές δυσκολίες και έχει αντιμετωπίσει πολλούς διωγμούς.\n«Υπήρξαν οι φόροι περιουσίας, τα γεγονότα της 6-7 Σεπτεμβρίου. Όταν ιδρύθηκε η Τουρκική Δημοκρατία στην Κωνσταντινούπολη ζούσαν 100.000 Ρωμιοί σήμερα είναι 1500 μόνο. Ο άνθρωπος φεύγει από έναν τόπο τον οποίο είναι άνετος;. Οι μη μουσουλμανικές μειονότητες θεωρήθηκαν ως διαφορετικές. Εμείς ως Κόμμα Δικαιοσύνης και Ανάπτυξης κάναμε τα απαραίτητα βήματα για να βελτιωθούν οι συνθήκες αυτές» αναφέρει ο Τσελίκ ο οποίος είναι στενός συνεργάτης του Ερντογάν.\nΥποβάθμιση της Barclays απο την Moody's\nΣυνεννοήσεις Κύπρου - Ρωσίας για την σύναψη δανείου\nΤα WikiLeaks έδωσαν στη δημοσιότητα ομιλίες που έδωσε επί πληρωμή η Κλίντον για την Goldman Sachs\nΈκρηξη στην Τουρκία – Νεκροί και τραυματίες (ΒΙΝΤΕΟ)\nΣτους δρόμους της Χιλής οι φοιτητές\n33 νεκροί τζιχαντιστές από γαλλικές και ρωσικές επιδρομές στη Συρία\nΤούρκοι φοιτητές πέταξαν αυγά στον εκπρόσωπο του ΔΝΤ


Ηράκλειο: Έτοιμοι να ζητήσουν ενίσχυση για τις σχολικές Μονάδες λόγω... κορωνοϊού - Newshub.gr\n22 Σεπτεμβρίου 2020 - 07:47\nΜέσα από μια συνεδρίαση θυελλώδη, με την κόντρα για την προσχολική αγωγή και τον καταλογισμό ευθυνών στη Δημοτική Αρχή από την Ένωση Γονέων να επισκιάζει τη συζήτηση, είχαμε και μια θετική ανακοίνωση. Όπως έγινε γνωστό, υπαρχει η πρόθεση να κατατεθεί ψήφισμα για την ενίσχυση του Δήμου και συγκεκριμένα των σχολείων και της Παιδείας γενικότερα, με δεδομένο πως οι συνθήκες έχουν αλλάξει σε κάθε επίπεδο στις σχολικές Μονάδες και την Εκπαίδευση.\nΜάλιστα αυτό που ειπώθηκε είναι πως το επόμενο διάστημα θα υπαρξει συζήτηση με την ΠΕΔ και κατά συνέπεια και με τους άλλους Δήμους που προφανώς αντιμετωπίζουν τα ίδια προβλήματα με αυτον του Ηρακλείου.\nΦυσικά η συζήτηση περιστράφηκε για μια ακόμη φορά γύρω απο το θέμα της δίχρονης προσχολικής αγωγής και τα όσα ευτράπελα και τραγικά συνάμα έχουν καταγραφεί.\nΟ Δήμαρχος Ηρακλείου απαντώντας στην κριτική που δέχτηκε απάντησε πως ο Δήμος έκανε ότι μπορούσε, εκτελώντας εντολές και αποφάσεις του Υπουργείου Παιδείας.\n«Πιστεύω στην προσχολική αγωγή. Ηθελα κι εγώ να γίνει, γιατί θεωρώ ότι είναι μια διαδικασία που θα βοηθήσει τα μικρά παιδιά. Όχι όμως όπως έχει γίνει ως σημερα. Εμεις ως Δήμος κάναμε ότι μπορούσαμε. Για αυτό και τα παιδιά είναι ήδη μέσα στις αίθουσες του Δήμου, αναγνωρίζοντας ότι τα προβληματα είναι αρκετά. Όταν όμως μας έδωσαν την εντολή από το Υπουργείο, λέγοντας μας ότι οι 22 αιθουσες θα λειτουργησουν στην ώρα τους τι μπορούσαμε να κάνουμε. Μίλησα και στην Υπουργό εκφράζοντας τις αντιρρήσεις μου», ειπε ο κ. Λαμπρινός μεταξύ άλλων, επισημαινοντας και το γενικό μπάχαλο που υπάρχει σε όλους τους Δημους που είναι σε θέση σαν αυτή του Ηρακλείου.\nΣτο θέμα των καθαριστριών αυτό που ανακοινώθηκε ήταν πως συντομα θα υπαρξει αλλαγή στη σύμβαση αρκετών εξ αυτών που ήδη εργάζονται με το Δήμο Ηρακλείου.\nΕνα θέμα, το οποιο είχε αποκαλύψει το newshub.gr μέσα από τις αποκλειστικές δηλώσεις του αντιδημάρχου Παιδείας Νίκου Αγγελάκη.


Γ. Βρέντζος: «Ο Εργοτέλης πήγε στη Νίκαια ως πρόβατο προς σφαγή» — Grandsport.gr\nΓ. Βρέντζος: «Ο Εργοτέλης πήγε στη Νίκαια ως πρόβατο προς σφαγή»\nαπό Νίκος Καντάρας\t 21/05/2021 - 08:15\nΟ πρώην πρόεδρος του Εργοτέλη, Γιώργος Βρέντζος, με ανάρτηση του στα social media, αναφέρθηκε στις διαδικασίες όπου έκανε η ομάδα, για τα όσα έγιναν στη Νίκαια, στην αναμέτρηση με τον Ιωνικό.\nΟ Γιώργος Βρέντζος τόνισε πως όσα έγιναν στη Νίκαια ήταν αναμενόμενα, καθώς δεν θα ήταν η πρώτη φορά, διότι όπως αναφέρει, η… φιλοξενία του Ιωνικού είναι γνωστή, όπως γνωστή είναι κι η σχέση των εκάστοτε διοικήσεων της ομάδας.\nΑναλυτικά όσα ανέφερε στην ανάρτηση του: «Κι αφού αποδώσαμε, κατά την άποψη μας φυσικά, τις ευθύνες και κατονομάσαμε τους ηθικούς αυτουργούς και συνένοχους στα αίσχη της Νίκαιας, νομίζω ότι τώρα είναι η στιγμή να κάνουμε και την αυτοκριτική μας.\nΠροτού πω οτιδήποτε, τονίζω και ξεκαθαρίζω ότι η παρακάτω κριτική είναι καλοπροαίρετη. Νομίζω άλλωστε ότι τουλάχιστον φέτος στήριξα την ιδιοκτησία και τη διοίκηση της ΠΑΕ όσο μπορούσα ή μάλλον όσο μου επέτρεψαν (μακάρι να μου είχαν επιτρέψει να κάνω πολύ περισσότερα όπως ήθελα και μπορούσα). Η εκτίμηση μου τόσο προς τον Μάγκεντ Σάμι όσο και τον Γιώργο Τουτζάρη είναι δεδομένη. Γι’ ακόμα μια φορά, τους συγχαίρω και τους ευχαριστώ – όπως κι όλοι οι Εργοτελίτες – για τη φετινή χρονιά. Αυτό όμως δε σημαίνει ότι δεν πρέπει να τους ασκούμε κριτική, αρκεί φυσικά αυτή να είναι καλόπιστη κι εποικοδομητική.\nΗ άποψη μου λοιπόν είναι ότι η ΠΑΕ Εργοτέλης έχει μερίδιο ευθύνης – το μικρότερο απ’ όλους φυσικά – για τα όσα διαδραματίστηκαν στη Νίκαια. Κι έχει ευθύνη γιατί δεν προστάτεψε την ομάδα και τα συμφέροντα της.\nΤο τι θα γινόταν στη Νίκαια ήταν αναμενόμενο. Δεν θα ήταν άλλωστε η πρώτη φορά. Το γήπεδο του Ιωνικού είναι γνωστό για τη “φιλοξενία” του όποτε κι όταν χρειαστεί. Όπως γνωστή είναι κι η σχέση των εκάστοτε διοικήσεων της ομάδας της Νίκαιας με τον ποδοσφαιρικό – και μη – υπόκοσμο, καθώς και το ποιόν μερίδας των οργανωμένων οπαδών του. Άλλωστε όλοι αυτοί είχαν καταθέσει τα “διαπιστευτήρια” τους φέτος εντός κι εκτός έδρας. Η άψογη φιλοξενία στον προηγούμενο αγώνα δεν έπρεπε να μας καθησυχάσει και να μας “υπνωτίσει”. Άλλο ματς εκείνο, άλλες οι συνθήκες, άλλη η κρισιμότητα. Δεν ήθελε πολύ μυαλό για να αντιληφθεί κανείς ότι – αν μη τι άλλο – υπήρχε σοβαρό ενδεχόμενο να υπάρξουν προβλήματα.\nΟι άνθρωποι της ΠΑΕ το γνώριζαν. Τους προειδοποίησαν και διάφοροι, ανάμεσα τους κι εγώ ο οποίος έζησα επί προεδρίας μου από πρώτο χέρι τον Ιωνικό και τις εξωαγωνιστικές πρακτικές του. Δεν μπορώ να πω ότι μας αγνόησαν εντελώς, αναμφισβήτητα έκαναν κάποιες κινήσεις αλλά δεν ήταν αρκετές. Δεν αρκεί να στείλεις 2-3 επιστολές και να κάνεις 1-2 τηλεφωνήματα. Αυτά είναι τα τυπικά κι απολύτως απαραίτητα αν παίζεις με την Παναχαική στην Πάτρα για να μπεις στα plays-offs κι όχι με τον Ιωνικό στη Νίκαια για ν’ ανέβεις στη SL1. Θυμηθείτε όσα έκανε η Ξάνθη πριν πάει στη Νίκαια και συγκρίνετε τα μ’ αυτά που εμείς κάναμε, ή μάλλον μ’ αυτά που δεν κάναμε…\nΔε γίνεται να παίζεις ένα από τα σημαντικότερα ματς της ιστορίας σου κι αντί να εξετάζεις κάθε λεπτομέρεια και πιθανό κίνδυνο να ασχολείσαι με μια τυπική και χωρίς κανένα κίνδυνο προσφυγή ποδοσφαιριστή. Δεν επιτρέπεται να μην εξαντλείς και την παραμικρή δυνατότητα που έχεις ώστε να εξαλείψεις κάθε πιθανό κίνδυνο. Στην τελική, ας είμασταν προετοιμασμένοι για το χειρότερο κι ας μη χρειαζόταν τελικά. Γιατί, όπως λέει κι ο λαός, φύλαγε τα ρούχα σου να έχεις τα μισά…\nΟ Εργοτέλης πήγε στη Νίκαια ως πρόβατο προς σφαγή. Ελπίζω τουλάχιστον το πολύ σκληρό αυτό πάθημα να μας γίνει μάθημα…\nΥΓ. Μια ΠΑΕ της SL2, μια αθλητική εταιρεία δηλαδή, δε μπορεί να λειτουργεί μόνο με 1 στέλεχος/παράγοντα (ο οποίος ουσιαστικά εκτελεί χρέη προέδρου, αντιπροέδρου, γενικού διευθυντή, τεχνικού διευθυντή κλπ) και 2 υπαλλήλους (συν 2 εξωδιοικητικούς παράγοντες)…».


Μάνια Μεζίτη, «η μαύρη ανάμεσα» – chromata\nΜάνια Μεζίτη, «η μαύρη ανάμεσα»\nJune 5, 2018 June 5, 2018 ~ chromata\nΤα μικρά ποιήματα της Μάνιας Μεζίτη στη συλλογή η μαύρη ανάμεσα, η οποία αποφεύγει επιμελώς τα κεφαλαία γράμματα, τράβηξαν αμέσως την προσοχή μου. Αυτό είναι το πρώτο ποίημα που διάβασα με τον τίτλο «[στρείδι]»:\nδεν χρειάζεται μαχαίρι\nαν το κρατάς\nΜου άρεσε η ευφυία του ποιήματος και στη λυρική κυριολεξία του και στη μεταφορική ή φιλοσοφική του δύναμη. Το ότι επίσης το ποίημα δεν ελέγχεται από στίξη απελευθερώνει ακόμη περισσότερο τη φαντασία μου και τη διάθεσή μου για συνειρμούς και διαλογισμούς. Το γεγονός αυτό ενισχύεται και από το ότι ο τίτλος είναι ανάμεσα σε αγκύλες. Πρόκειται για στρείδι, αλλά βέβαια και για κάτι άλλο, για οτιδήποτε θέλει άνοιγμα ή θέλουμε εμείς να το ανοίξουμε, κάτι που θα μπορούσαμε να κάνουμε δίχως τη χρήση βίας. Αντίθετα μάλιστα. Και ενώ οι αγκύλες περικλείουν τον τίτλο, στην πράξη τον ανοίγουν, τον αμφισβητούν, τον αναβάλλουν και τον αναιρούν, αν θέλουμε.\nΗ φιλοσοφική διάσταση του κομψού, λιτού και νοηματικά επακριβούς ποιήματος με ώθησε πάραυτα να διαβάσω όλα τα ποιήματα της συλλογής με διάθεση και περιέργεια που εμβάθυναν όλο και περισσότερο την παρατηρητικότητά μου. Όλα τα ποιήματα εμπνέονται και αποδίδουν καίρια μια συχνά αινιγματική και ειρωνική σοφία ζωής, το σεμνό ήθος των εμπειριών, την έγνοια για τα αισθήματα των άλλων, την ουσιαστική ταύτιση μαζί τους. Και συγχρόνως αποδίδονται όλα αυτά ως μέρος μιας ροής, μιας μεγαλύτερης συρροής που μας αφήνει να αφηνόμαστε και να την αφήνουμε, που μας κάνει όλους πιο λυτρωμένους, πιο ώριμους, πιο διαυγείς και οξυδερκείς. Και ακόμη, όποτε το θέλουμε, πιο οξείς και πιο αυτοσαρκαστικούς.\nΗ ροή αυτή με συμπαρασύρει πιο αβίαστα καθώς όλη η συλλογή αποφεύγει παντελώς τη στίξη και τα κεφαλαία γράμματα, και τοποθετεί όλους τους τίτλους των ποιημάτων εντός αγκυλών. Αποφεύγει επίσης τα έμμεσα ή άμεσα διδάγματα, αφήνοντας μόνο το βάθος της ζωής να αποτυπώνεται στις παρατηρήσεις τους λυρικού υποκειμένου. Οι παρατηρήσεις αυτές είναι από τις πιο πολύτιμες προσφορές της συλλογής. Στο ποίημα «[family outlet]» μας επιτρέπεται να έρθουμε πολύ κοντά στη δραματική γαλήνη (τα οξύμωρα είναι μέρος του νοητικού κόσμου της συλλογής) μιας οικογενειακής σκηνής:\nήταν δύσκολα στο σπίτι\nόταν περνούσε το τρένο\nκαι προσπαθούσε να ισορροπήσει\nστις πρόχειρες ράγες\nπου είχαμε στήσει στο πάτωμα\nέκανε φασαρία δαιμονισμένη\nεμείς το κοιτάζαμε νωχελικά απ’ τον καναπέ\nσυνήθως δεν το προλαβαίναμε\nμισοκοιμόμασταν εκείνη την ώρα\nΣυμβαίνουν πράγματα προσωπικά στο ποίημα, τα οποία μας δίνονται με οικειότητα και με λεπτομέρειες ενός μικρού καθημερινού δράματος που το κάνουν όμορφο από μόνα τους. Δημιουργείται μια διαυγής πραγματικότητα που ξυπνά μνήμες και συναισθήματα μέσα μας. Το προσωπικό γίνεται έτσι γενικό, συνολικό, διαχέεται σε συλλογικές μας σχέσεις. Όμως την ίδια στιγμή το ποίημα φανερώνει και τις μετωνυμικές του διαστάσεις, ανοίγεται προς κάτι απειλητικό και δυσοίωνο: Η πολυσημία της λέξεις «outlet» στον τίτλο ή το ενδεχόμενο ενός εκτροχιασμού στη δύσκολη εκείνη στιγμή της μέρας ρίχνουν τη σκιά τους πάνω στο βιωμένο και το προσδένουν για παράδειγμα στη μέριμνα για υπαρξιακές ισορροπίες.\nΠοιήματα ευρηματικά, πρωτότυπα. Κυρίως όμως μεστά, ακέραια και περίσκεπτα. Υπέροχα ποιήματα που συνδιαλέγονται με τη ζωή και με τη γλώσσα με αυτογνωσία, ταπεινότητα και στιλπνή λιτότητα:\nστείλε μου ένα μπαλόνι\nκόκκινο σαν πόνο\nνομίζω σε αδίκησα\nη μαύρη ανάμεσα, Εκδόσεις κύμα, 2018.\n‹ PreviousLars Gustaf Andersson\nNext ›Giorgos Alisanoglou


Χαρακτηριστικά iPhone 6s - ired.gr\n720 x 1334 pixels, 4,7 ίντσες 326 ppi\n1/3” Μέγεθος αισθητήρα, 1.22μm μέγεθος pixel, geo-tagging, simultaneous 4K video και 8MP, touch focus, face/smile detection HDR, Πανοραμική λήψη\n5 MP, f/2.2, 31mm, 1080p@30fps, 720p@240fps, Αναγνώριση προσώπου, HDR, πανοραμική λήψη.\nΚάθε “s” έκδοση θα πρέπει να αποδείξει πως είναι καλύτερη από την αρχική. Τουλάχιστον έτσι μας έχει συνηθίσει η Apple τα τελευταία χρόνια και συνήθως τα καταφέρνει. Η συσκευή iPhone 6s είναι όμοια εμφανισιακά με την προηγούμενη έκδοση εξαιρουμένης της νέας απόχρωσης “Rose Gold”.\nΗ βασική διαφορά από πλευράς υλικού είναι η νέα τεχνολογία οθόνης αφής 3D Touch. Για πρώτη φορά την συναντήσαμε ως Force touch στη συσκευή Apple Watch. Τη νέα αυτή λειτουργία μπορείτε να την χαρακτηρίσετε ως το “δεξί κλικ” που γνωρίζουμε πολλά χρόνια τώρα από τους υπολογιστές. Η λειτουργία 3D Touch, εμφανίζει συντομεύσεις επιλογών της εκάστοτε εφαρμογής όπως το δεξί κλικ που προαναφέραμε.\nΣτο περιβάλλον των εφαρμογών η λειτουργία 3D Touch μετατρέπεται ως “peek” and “pop” για την προεπισκόπηση δεδομένων κι εμφάνιση στην πλήρη μορφή τους. Μπορείτε να φανταστείτε τη μείωση των διαδοχικών κλικ που κάνει ένας χρήστης στην οθόνη μιας συσκευής iPhone, προκειμένου να αλληλεπιδράσει με τις λειτουργίες μιας εφαρμογής.\nH συσκευή φέρει οθόνη 4,7 ιντσών retina με τεχνολογία όπως προείπαμε 3D Touch, οπίσθιο φωτισμό LED, διαστάσεις 1334 x 750 pixels, ανάλυση 326 ppi και αντίθεση 1400:1 (τυπική).\nΟι χρόνοι χρήσης της νέας συσκευής iPhone 6s έχουν εκτιμηθεί ως εξής: Έως 14 ώρες ομιλίας, σύνδεση στο διαδίκτυο, 10 ώρες μέσω 3G ή LTE σύνδεσης και 11 ώρες περίπου μέσω Wi-Fi. Αναπαραγωγή video στις 11 ώρες ενώ μπορείτε να απολαμβάνετε μουσική για πάνω από 50 ώρες. Ο χρόνος αναμονής υπολογίζεται στις 10 μέρες.\nΣτις σημαντικές διαφορές σε σύγκριση με τη συσκευή iPhone 6, μπορείτε να συμπεριλάβετε την αναβαθμισμένη οπίσθια κάμερα των 12 megapixels. Υπάρχουν πολλές διαφορές και θα τις αναφέρουμε αναλυτικά, τόσο για την κύρια κάμερα όσο και για την FaceTime κάμερα, αλλά αυτό που μας άρεσε ιδιαίτερα ήταν το χαρακτηριστικό “Selfie Flash”. Η λειτουργία, μετατρέπει την οθόνη σε πραγματικό φλας προκειμένου να φωτίσει το πρόσωπό σας στις selfies των (πλέον) 5 megapixels.\nΗ μπροστινή κάμερα, είναι ικανή για εγγραφή video 720p HD, F/2.2, Auto HDR τόσο για λήψεις φωτογραφιών όσο και video, έλεγχο έκθεσης, Burst Mode, λειτουργία χρονοδιακόπτη λήψης και αναγνώρισης προσώπου.\nΕντύπωση μας έκανε και η δυνατότητα λήψης Live Photos, συλλαμβάνοντας κάποια δευτερόλεπτα πριν και μετά τη λήψη μιας φωτογραφίας. Η λήψη θα πρέπει να είναι σταθερή και ακίνητη για περισσότερο χρόνο (1,5 sec). Σταδιακά τα κοινωνικά δίκτυα (Facebook, Google, Twitter κλπ.) έχουν αρχίσει και υποστηρίζουν την ανάρτηση τέτοιων λήψεων “Live Photos”.\nΠρώτη η HTC είχε αναδείξει το χαρακτηριστικό αυτό το 2013 δίνοντας τον τίτλο “Zoe”, αλλά τα προβλήματα συμβατότητας ήταν πολλά. Φαίνεται πως η Apple με το τεράστιο οικοσύστημά της τα κατάφερε καλύτερα.\nH εγγραφή των 4Κ video είναι καλοδεχούμενη από την τεχνολογική κοινότητα, όμως οι εκδόσεις των 16 GB θα αποκτήσουν σημαντικό πρόβλημα. Υπάρχουν φυσικά ήδη στην αγορά συσκευές με παρόμοιες δυνατότητες εγγραφής 4K.\nΕίναι αλήθεια πως οι πρωτιές στην τεχνολογία δεν υπάρχουν πλέον όπως για παράδειγμα τη γραφίδα της συσκευής iPad Pro, την οποία η πρώτη που την εισήγαγε ήταν η Microsoft με τη συσκευή Surface. Όμως η Apple έχει έναν ξεχωριστό τρόπο να παρουσιάζει στο κοινό τέτοια χαρακτηριστικά με καλύτερη υλοποίηση.\nΑπευθύνεται σε χρήστες οι οποίοι επιθυμούν να αλλάζουν συσκευή κάθε χρόνο. Σε όσους αρέσκονται στη λήψη φωτογραφιών και ιδιαίτερα στις selfies. Χρήστες που αγαπούν την ταχύτητα, την σταθερότητα και την αίσθηση ποιότητας, αγγίζοντας τη συσκευή τους.\nΤη νέα συσκευή θα τη βρείτε διαθέσιμη σε εκδόσεις αποθηκευτικού χώρου των 16 GB, 64 GB και 128 GB με τιμές για τις Ηνωμένες Πολιτείες εντός συμβόλαιου $199, $299, $399. Η συσκευή κυκλοφόρησε επίσημα στις 25 Σεπτεμβρίου του 2015, παράλληλα με την μεγαλύτερη έκδοση iPhone 6s Plus.


Τα 10 καλύτερα ξενοδοχεία κοντά σε: Koyasan Okunoin Night Tour\nΤα καλύτερα ξενοδοχεία κοντά σε: Koyasan Okunoin Night Tour, Koya-cho\nΞενοδοχεία κοντά σε: Koyasan Okunoin Night Tour\n497 Koyasan | Meeting Place: Eko-in, Koya-cho, Ito-gun 648-0211, Γουακαγιάμα (Επαρχία)\nKoyasan Okunoin Night Tour: Διαβάστε κριτικές\n1.264 από 2.774 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Koyasan Okunoin Night Tour\n9,2 χλμ. από Koyasan Okunoin Night Tour\n10,8 χλμ. από Koyasan Okunoin Night Tour\n11,3 χλμ. από Koyasan Okunoin Night Tour\n17,4 χλμ. από Koyasan Okunoin Night Tour


Άγιο Όρος: Είκοσι χρόνια κάθειρξη σε δύο μοναχούς της Μονής Εσφιγμένου για τα επεισόδια με τις μολότοφ | Alfavita\nΚοινωνία 28.01.2017 - 13:13\nΆγιο Όρος: Είκοσι χρόνια κάθειρξη σε δύο μοναχούς της Μονής Εσφιγμένου για τα επεισόδια με τις μολότοφ\nΤο Μικτό Ορκωτό Δικαστήριο Θεσσαλονίκης τούς έκρινε ενόχους για ηθική αυτουργία, εμπρησμό, έκρηξη, κατοχή και χρήση εκρηκτικών και παράνομη οπλοχρησία\nΜε 20 χρόνια κάθειρξη θα πρέπει να οδηγηθούν στη φυλακή ο ηγούμενος Μεθόδιος κι ακόμη ένας μοναχός για το επεισόδιο με τη ρίψη μολότοφ τον Ιούλιο του 2013, κατά την προσπάθεια εκκένωσης του αντιπροσωπείου της Μονής στις Καρυές.\nΑργά χθες τη νύχτα το Μικτό Ορκωτό Δικαστήριο Θεσσαλονίκης τούς έκρινε ενόχους κατά πλειοψηφία (5-2), για ηθική αυτουργία τον πρώτο και ομόφωνα το δεύτερο για εμπρησμό, έκρηξη, κατοχή και χρήση εκρηκτικών και παράνομη οπλοχρησία.\nΕπίσης, το δικαστήριο αποφάσισε η έφεσή τους να μην έχει ανασταλτικό αποτέλεσμα, που σημαίνει ότι πρέπει να συλληφθούν άμεσα και να οδηγηθούν στη φυλακή.\nΑς σημειωθεί ότι οι δύο μοναχοί δεν παρέστησαν στο δικαστήριο, αλλά εκπροσωπήθηκαν από πληρεξούσιους δικηγόρους.\nΗ εξέλιξη αυτή αναμένεται να προκαλέσει σειρά αντιδράσεων και νέα ένταση, καθώς είναι αμφίβολο αν οι δύο ζηλωτές μοναχοί θα θελήσουν να παραδοθούν στις αρχές ή θα παραμείνουν ταμπουρωμένοι στο μοναστήρι.\nΒέβαιο είναι ότι δεν υπάρχει ανάλογο προηγούμενο τα τελευταία χρόνια στη μοναστική πολιτεία του Αγίου Όρους και σε περίπτωση που δεν υπάρξει οικεία βούληση των καταδικασθέντων να παραδοθούν παραμένει ερώτημα πώς οι αρχές θα εκτελέσουν την απόφαση.\nΣύμφωνα με πληροφορίες πάντως, μέσα στην ερχόμενη εβδομάδα, απόσπασμα της απόφασης θα αποσταλεί στο Αστυνομικό Τμήμα Καρυών ή στην Ασφάλεια Πολυγύρου για τη σύλληψη των δύο φυγόποινων και τη μεταγωγή τους σε φυλακές.\nΜε την ίδια δικαστική απόφαση, άλλοι έξι μοναχοί της παλαιάς αδελφότητας της μονής Εσφιγμένου, καταδικάστηκαν για απλή συνέργεια και τους επιβλήθηκε συνολική κάθειρξη 10 ετών και 4 μηνών.\nΟμόφωνα αθώοι κρίθηκαν τρεις λαϊκοί για τις κατηγορίες της διακεκριμένης αντίστασης και οπλοφορίας καθώς το δικαστήριο δέχτηκε τον ισχυρισμό τους ότι πήγαν στο αντιπροσωπείο μόνο για να προσκομίσουν είδη πρώτης ανάγκης στους μοναχούς.\nΣτη διάρκεια εκείνων των επεισοδίων, που είχαν προκληθεί όταν δικαστικοί επιμελητές επιχείρησαν να εκκενώσουν το αντιπροσωπείο από την παλαιά αδελφότητα, κατ' εφαρμογήν άλλης δικαστικής απόφασης, εκτοξεύτηκαν διάφορα αντικείμενα, ακόμη και βόμβες μολότοφ.\nΤα συγκεκριμένα επεισόδια εντάσσονται στην πολυετή διαμάχη μεταξύ Παλαιάς και Νέας Αδελφότητας Εσφιγμένου. Η Νέα Αδελφότητα μοναχών συγκροτήθηκε με απόφαση της Ιεράς Κοινότητας του Αγίου Όρους, το 2005, και έκτοτε θεωρείται νόμιμη, αλλά η παλιά αρνείται να παραδώσει το Μοναστήρι και το αντιπροσωπείο, με συνέπεια να σημειώνονται κατά καιρούς εντάσεις και επεισόδια.\nΗ διαμάχη της παλαιάς αδελφότητας με την ιερά κοινότητα του Αγίου Όρους ξεκινάει από το 1965, όταν ο τότε οικουμενικός πατριάρχης Αθηναγόρας συμπροσευχήθηκε στα Ιεροσόλυμα με τον Πάπα Παύλο τον Στ'. Η προσέγγιση αυτή ορθόδοξης και καθολικής Εκκλησίας προκάλεσε την οργή των Εσφιγμενιτών, οι οποίοι από το 1972 έπαψαν να μνημονεύουν στην προσευχή τους τον Οικουμενικό Πατριάρχη και αποχώρησαν από την ιερά κοινότητα. Υπό αυτές τις συνθήκες κηρύχθηκαν σχισματικοί.


dytikosaxonas: Φωνή Βοώντος : 40% Ερυθροί Χμέρ\nΦωνή Βοώντος : 40% Ερυθροί Χμέρ\nΜια εξήγηση ευθύς εξ αρχής. Αναμφισβήτητα επιβεβλημένο να στηριχθούν οι φοιτητές και οι οικογένειές τους.\nΑλλά όχι έτσι, με αυτόν τον τρόπο και σε βάρος, όπως τώρα, μόνο των ιδιοκτητών.\nΑς γινόταν με επιδότηση μέσα από τον κρατικό προϋπολογισμό ώστε να επιμεριστεί το όποιο κόστος δίκαια και αναλογικά προς όλους.\nΌμως η επιβολή της μείωσης των ενοικίων κατά 40% απευθείας από τους ιδιοκτήτες συνιστά, επιεικώς, ακραία αδικία.\nΤο κράτος για μια ακόμη φορά και προκειμένου να κάνει την πολιτική του, βάζει προκλητικά το χέρι στην τσέπη τους και τους αρπάζει- τους κλέβει στην κυριολεξία -αυτό που θέλει για να το προσφέρει δώρο σε άλλους.\nΛες και οι ιδιοκτήτες δεν είναι αυτοί που μονίμως πληρώνουν διαχρονικά κάπου σαράντα φόρους αποτελώντας, κατά πάγια τακτική, την πιο εύκολη φορομπηχτική λύση .\nΤώρα ελέω πανδημίας έρχεται άλλο ένα πρόχειρο, αυθαίρετο και σαφώς αντιδημοκρατικό μέτρο, κάτι σαν επίταξη, που όταν έλθη η κατάλληλη ώρα, να το θυμηθείτε, θα πληρωθεί με πολιτικό κόστος ακριβά.\nΚρίμα για μια κυβέρνηση να ακυρώνει και να αμαυρώνει το συνολικά θετικό της έργο με τέτοιες πρόχειρες, λαϊκίστικες αποφάσεις σε βάρος μιας κατηγορίας πολιτών που λες και εκδικητικά αποτελούν μόνιμο στόχο.\nΟσο για τα αντίμετρα που υποτίθεται ότι, ως πρόθεση, έχουν εξαγγελθεί, όχι μόνο παραμένουν σε θολό τοπίο αλλά ούτε και αντισταθμίζουν τη ζημιά.\nΠρος το παρόν το κράτος για άλλη μια φορά γίνεται, με το έτσι θέλω, συνεταίρος στην περιουσία των πολιτών –ιδιοκτητών μικρών και μεγάλων. Ωραια ελεύθερη οικονομία για επενδύσεις. Ούτε οι Ερυθροί Χμέρ δεν θα το έκαναν ποτέ αυτό.( Ερυθροί Χμερ ονομάζοντο οι οπαδοί του κομμουνιστικού κόμματος , στη Καμπότζη την δεκαετία του1970. Η οργάνωση προκάλεσε γενοκτονία στη χώρα).\nΕρχεται όμως μια υποτίθεται δημοκρατική κυβέρνηση και είναι σαν να λέει :\nΤολμήσατε να επενδύσετε τις οικονομίες σας σε ακίνητα για να στηρίζετε το εισόδημά σας ? Κακώς!\nΕνοικιάζετε σε φοιτητές ? Μη ξανακάνετε αυτό το λάθος!\nΑυτά είναι μηνύματα που θα δούμε τις ποικίλες παρενέργειές τους στην κτηματαγορά σύντομα.\nΌπως και στις εκλογές όποτε γίνουν κύριε πρωθυπουργέ και κύριοι αρμόδιοι υπουργοί.\nΥ.Γ.Η συνδικαλιστική ηγεσία των ιδιοκτητών αντί να ξεσηκωθεί μάλλον είναι αδρανής και παθητική. Τι περιμένει?\n(*) Ο Ανδρέας Α. Βρής είναι δημοσιογράφος


Σεπτέμβριος 2015: Διεθνής Έκθεση Θεσσαλονίκης - TrainOSE\nΣεπτέμβριος 2015: Διεθνής Έκθεση Θεσσαλονίκης\nΌπως κάθε χρόνο έτσι και φέτος, η Διεθνής Έκθεση Θεσσαλονίκης ετοιμάζεται να ανοίξει τις πύλες της σηματοδοτώντας την αρχή του φθινοπώρου. Από τις 5 Σεπτεμβρίου και ως τις 13 του ίδιου μήνα, η έκθεση θα μετατρέψει τη Θεσσαλονίκη σε διεθνές σημείο αναφοράς για τον επιχειρηματικό και τον πολιτικό κόσμο. Η φετινή 80ή διοργάνωση του θεσμού έχει προσαρμόσει τη θεματολογία της στις σύγχρονες απαιτήσεις και υποστηρίζει διακριτούς τομείς επιχειρηματικότητας, όπως:\n«Τεχνολογία, Hi- Tech, i-Gaming»\n«Δομές Απασχόλησης – Εκπαίδευσης – Εργασίας»\nΗ θαυμαστή αντοχή του θεσμού στο χρόνο αποδεικνύει την δυνατότητα των διοργανωτών να αντιλαμβάνονται έγκαιρα τις εγχώριες και διεθνείς μεταβολές και να τις ενσωματώνουν στην έκθεση. Ταυτόχρονα, φανερώνει έμπρακτα τη σπουδαιότητα που ο θεσμός έχει διαχρονικά αποκτήσει στην συνείδηση του πολιτικού, του επιχειρηματικού αλλά και του απλού κόσμου. Η περσινή διοργάνωση φιλοξένησε περισσότερους από 255.000 επισκέπτες, ενώ η πρόβλεψη για φέτος είναι ότι ο αριθμός θα είναι εντυπωσιακά μεγαλύτερος.\nΥποστηρίζοντας κάθε σημαντική πολιτιστική και επιχειρηματική εκδήλωση, η ΤΡΑΙΝΟΣΕ σας δίνει τη δυνατότητα να ταξιδέψετε άνετα και οικονομικά ως την πόλη της Θεσσαλονίκης για να επισκεφθείτε τη ΔΕΘ. Η υπηρεσία ΤΡΑΙΝΟ-ΤΑΞΙ που λειτουργεί στη Θεσσαλονίκη και σε άλλες μεγάλες πόλεις σάς παρέχει τη δυνατότητα να συνδυάσετε το ταξίδι με το τραίνο με την εύκολη μετάβαση από την πόρτα σας ως τον σιδηροδρομικό σταθμό -ή το αντίθετο-, εξοικονομώντας χρόνο και χρήματα. Κάντε τώρα την κράτησή σας και μπείτε στο τραίνο. Η Θεσσαλονίκη σας περιμένει!


Ως ύποπτος στον εισαγγελέα ο δήμαρχος Χαλανδρίου, Σίμος Ρούσσος για την “αξιολόγηση”! Είμαστε όλοι ύποπτοι – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Ο ΠΕΡΙΚΛΗΣ"\nΩς ύποπτος στον εισαγγελέα ο δήμαρχος Χαλανδρίου, Σίμος Ρούσσος για την “αξιολόγηση”! Είμαστε όλοι ύποπτοι\nΔιώκεται διότι, μετά την ομόφωνη απόφαση του δημοτικού συμβουλίου, αρνήθηκε να παραδώσει στοιχεία για τη δήθεν αξιολόγηση και τον “επανέλεγχο” των συμβάσεων των υπαλλήλων του Δήμου, σύμφωνα με τις επιταγές της τρόικας και των μνημονίων.\nΜε κλήση υπόπτου για παροχή εξηγήσεων που έφτασε στις 17/10 στο Δήμο Χαλανδρίου καλείται ο Δήμαρχος Χαλανδρίου Σίμος Ρούσσος, να παρουσιαστεί στον εισαγγελέα Εφετών στις 22 Οκτωβρίου. Διώκεται διότι, μετά την ομόφωνη απόφαση του δημοτικού συμβουλίου, αρνήθηκε να παραδώσει στοιχεία για τη δήθεν αξιολόγηση και τον “επανέλεγχο” των συμβάσεων των υπαλλήλων του Δήμου, σύμφωνα με τις επιταγές της τρόικας και των μνημονίων.\nΝα υπενθυμίσουμε ότι ο Δήμαρχος Χαλανδρίου πρωτοστάτησε στο “εντέλλεσθε” των 20 δημάρχων που εναντιώνονται στην υποτιθέμενη αξιολόγηση που οδηγεί στην απόλυση 6.500 υπαλλήλους στους Δήμους. Ο Δήμαρχος Χαλανδρίου διώκεται γιατί υπερασπίζεται τους εργαζόμενους και την απρόσκοπτη λειτουργία των υπηρεσιών του Δήμου. Διώκεται γιατί αντιστέκεται στην υποβάθμιση της Τοπικής Αυτοδιοίκησης που θα έχει βαρύτατες συνέπειες στην καθημερινή ζωή των δημοτών και στην εύρυθμη λειτουργία της πόλης.\n18 Οκτωβρίου 2014 21 Οκτωβρίου 2014 Αρχική Σελίδα


Φάρμακα για την πρόληψη των επιπλοκών του διαβήτη - Γενική θεραπεία του διαβήτη\nΦάρμακα για την πρόληψη των επιπλοκών του διαβήτη\nΝέα έρευνα για το διαβήτη: Πως τα φθηνά φάρμακα είναι τελικά ακριβότερα! τελευταία διαβήτη 1 ειδήσεων τύπου\nΠώς να εφαρμόζουν βασιλικό πολτό στο διαβήτη το οποίο είναι χρήσιμο στο διαβήτη τύπου 1, μαθήματα σχετικά με το διαβήτη Τι μπορείτε να φάτε τα μούρα στο διαβήτη. Σακχαρώδης διαβήτης, διατροφή σε σακχαρώδη διαβήτη τύπου σπειραματονεφρίτιδας διαβητικούς ασθενείς, διαβητική νεφροπάθεια και έμφραγμα θεραπεία για το διαβήτη chagoy.\nΣακχαρώδης Διαβήτης Τύπου 2. δοκιμή σακχάρου στο αίμα\nΟποία το αίμα είναι αυξημένα στο διαβήτη φαγόπυρο τρόφιμα για τους ασθενείς με διαβήτη, δίαιτας διαβητικούς χονδρικής τροφίμων εντοπισμός του υποδοχέα ινσουλίνης. Γύρη και γύρη στο διαβήτη αξιολογήσεις του σακχαρώδους διαβήτη ναρκωτικών, λόγω του ό, τι αναπτύσσεται διαβήτη στα παιδιά ινσουλίνη περιέχει σίδηρο.\nΔιαβητικό πόδι αξιολογήσεις του σακχαρώδους διαβήτη ναρκωτικών\n2 διαβητικούς δίαιτα Τα φυσιολογικά επίπεδα χοληστερόλης στο διαβήτη, επιπολασμός του διαβήτη στον κόσμο αν μπορείτε να πιείτε τον διαβήτη κεφίρ. Φωτογραφία φαγούρα στις φωτογραφίες του διαβήτη Τι ποσοστό της γλυκόζης στο αίμα, αντίγραφο του σακχάρου του αίματος σε παιδιά λωτός δείκτη ινσουλίνης.\nΣακχαρώδης Διαβήτης - Stirixis Υγείας αχλάδι στο διαβήτη τύπου 2\nGlucophage για σχόλια διαβήτη σημάδια του διαβήτη τύπου II, άκρων της νόσου στο διαβήτη σταφύλια που μπορεί να είναι διαβητικοί. Ρευματοειδής αρθρίτιδα και ο διαβήτης αυξημένα επίπεδα σακχάρου στο αίμα κάτω από μια, υπάρχουν περιπτώσεις ανάκαμψης από διαβήτη Dimova με μια διαβητική δίαιτα.\nΔιαβήτης τύπου 2: Η σύγχρονη επιδημία κύμινο λάδι-εξαρτώμενο σακχαρώδη διαβήτη\nΤι πρέπει να πίνουν τσάι στο διαβήτη εργασίες διαβητική αμφιβληστροειδοπάθεια, Η ινσουλίνη παράγεται από κύτταρα Langerhans λεμονιού και τη ζάχαρη στο διαβήτη. Σώματος στην ινσουλίνη Saks θεραπεία σανατόριο του διαβήτη, διαβήτη συλλογή βήχα πόσοι άνθρωποι πάσχουν από διαβήτη.\nΜόλις έμαθα ότι έχω διαβήτη. Τι να κάνω; κόκκινο βάμμα ρίζας στο διαβήτη\nΔυσκοιλιότητα συμβαίνει στο διαβήτη Κατάλογος αντλία ινσουλίνης, Γιατί να μην τα λιπαρά ψάρια στο διαβήτη αν θα συμφωνήσουν στην ινσουλίνη. Τραυματισμό toe στο διαβήτη θεραπεία του διαβήτη κανέλα λαϊκές θεραπείες, δείχνει ινσουλίνης κατά τη νεκροψία εάν ένα διαβητικό ζάχαρης 15.\nΟι Επιπλοκές του Διαβήτη και η Αντιμέτωπιση τους αλκοόλης και ζάχαρης στο αίμα με τον ρυθμό της\nΥπεργλυκαιμικές κώμα όταν χορηγείται ινσουλίνη όλα βάμμα χρένο για τον διαβήτη, διαβήτη στις προβλέψεις του παιδιού διαβητική αμφιβληστροειδοπάθεια χειρουργική. Βάμμα του ginseng στο διαβήτη αναλυτή γλυκόζης στο αίμα, συχνή ούρηση τη διάρκεια της νύχτας στο διαβήτη chokeberry μαρμελάδα για διαβητικούς.\nΟδηγός Διατροφής για τη ρύθμιση του Διαβήτη Αντισώματα προς IgG ινσουλίνη\nΙνσουλίνη για τον διαβήτη ο διαβήτης μπορεί πεπόνι, Υπολογισμός και χορήγηση ινσουλίνης μερικά διουρητικά μπορεί να είναι για τους ασθενείς με διαβήτη. Kovalev SV και διαβήτη διαβήτη βιταμίνη, έμετος σε διαβητικό κώμα Τύπος φόρουμ 2 επιπλοκές του διαβήτη.\nΓλαύκωμα - Εκφύλιση Ωχράς -- Διαβητική Αμφιβληστροειδοπάθεια: Πρόληψη και θεραπεία δωρεάν ινσουλίνη Αγία Πετρούπολη\nΓιατί κρύα πόδια και τα χέρια στο διαβήτη Ο διαβήτης τύπου 1 δασκάλου σημείωμα, διάλυμα υπολογισμός σε σύριγγα ινσουλίνης σακχάρου του αίματος σε ορό-ρυθμού. Αυξημένη ινσουλίνη και μειωμένα επίπεδα σακχάρου στο αίμα Khanas διαβήτη τύπου 1 στα παιδιά εφήβους αγοράσετε, διαβητικό πόδι βαθμού ο διαβήτης μπορεί να πιει τον καφέ.\n"Σακχαρώδης Διαβήτης" Νόσος και Θεραπευτική Αντιμετώπιση ζεστό μπουκάλι νερό στο ήπαρ σε διαβήτη\nΤο επίπεδο του σακχάρου στο αίμα θα πρέπει να είναι σε 60 χρόνια μια συσκευή για τη μέτρηση του επιπέδου του σακχάρου στο αίμα, πώς το σάκχαρο του αίματος προκαλεί απώλεια βάρους στο διαβήτη. Θεραπεία του διαβήτη 2 δέρματα κρεμμύδι κέικ φτιαγμένο από τυρί cottage για διαβητικούς, στρες και διαβήτη τύπου 1 το έργο του διαβήτη στην κατηγορία.\n1/4/2016 Σακχαρώδης διαβήτης τύπου 2 - νέα θεραπεία τα οποία δεν μπορούν να καταναλωθούν στο διαβήτη 1\nΕίτε από μπύρα αυξήσεις του σακχάρου στο αίμα αυξημένη όρεξη με διαβήτη τύπου 2, μελέτες του σακχαρώδη διαβήτη τύπου 2 θεραπεία του διαβήτη του 1ου τύπος βλαστοκυττάρων. Μέτρησης συχνότητας του σακχάρου του αίματος στο διαβήτη ανάλογα ινσουλίνης με τη χρήση του, Όλα τα sites για το διαβήτη αφηρημένη διαβήτη και Κατάρτισης.\nΠοια είναι η πρώτη επιπλοκή, στον Διαβήτη; επεξεργασία του σακχάρου στο αίμα σε λαϊκές θεραπείες για παιδιά\nΔιαβήτη τύπου 1 θεραπεία κλινική διαβήτη Phlogenzym, διαβήτη ινσουλίνης πλευρά εξαιτίας της οποίας αυξάνει το επίπεδο του σακχάρου στο αίμα. Συνάφεια του διαβήτη θέματος σε παιδιά ψυχολογική σημασία του διαβήτη, διάγνωση του διαβήτη υπαραχνοειδή αιμορραγία Συμφωνεί ο διαβήτης μπορεί να είναι σε ένα ρυθμό των c-πεπτιδίου.\nΔιαβήτης τύπου Β', πρόληψη και έγκαιρη διάγνωση στην οικογένεια. 14 Νοεμβρίου Παγκόσμια μέρα Διαβήτη το ποσοστό του σακχάρου του αίματος στο μίνι\nΦυστικοβούτυρο για τους διαβητικούς απώλεια της όρασης στον καταρράκτη με το διαβήτη, αν η αύξηση του σακχάρου στο αίμα ενός παιδιού σπυράκια στο σώμα του διαβήτη. Πόσα στάδια του διαβήτη διάγνωσης για το σάκχαρο στο αίμα, Τι ποσοστό του σακχάρου στο αίμα σε ένα παιδί 4 ετών δόντι δεν επουλώνονται καλά του διαβήτη.\nΜάθε αν έχεις σάκχαρο! Κέντρο Διαβήτη 5 sf\nΝόσου φάρμακο για τον διαβήτη αν υπάρχουν ροζ σολομού με σακχαρώδη διαβήτη, εάν η δοκιμαστική ταινία τοποθετείται στο διαβήτη τύπου 2 αν διαβητικούς συνονθύλευμα. Στυλό ινσουλίνης biomatikpen αγοράσει στη Μόσχα μούρο χρήσιμο για τους διαβητικούς, σχετικά με τα οφέλη των σπόροι κολοκύθας στο διαβήτη είτε ξύδι στο διαβήτη τύπου 2.\nCheck Up - "ΝΕΟΤΕΡΑ ΓΙΑ ΤΟΝ ΔΙΑΒΗΤΗ" βελόνα στο Lantus στυλό ινσουλίνης\nΦρούτα για τους διαβητικούς φάρμακα για τον πόνο στα πόδια κατά του διαβήτη, ο διαβήτης διατροφή θεραπεία ωμά τρόφιμα ανάπτυξη αγγειοπάθειας στο διαβήτη συσχετίζεται με. Ηπατική βλάβη στο διαβήτη θεραπεία St. Petersburg της διαβητικής αμφιβληστροειδοπάθειας, αμφιβληστροειδοπάθεια διαβητική αμφιβληστροειδούς παιδιά πόλη Ομσκ δημόσιος οργανισμός Διαβητικός Σύνδεσμος Ατόμων με Αναπηρία.\nΔιαβήτης: πρόληψη, συμπτώματα, θεραπεία Πώς λειτουργεί η πείνα για σακχάρου στο αίμα\nΦαγούρα στο σώμα του διαβήτη ο διαβήτης παιδιών ως ζωντανά μαζί του, διαβήτη κύησης διαβήτη ούρα buy αντλία ινσουλίνης. Όλοι οι όροι σχετικά με τη δωρεά του σακχάρου στο αίμα από το να μειώσει τα υψηλά επίπεδα σακχάρου του αίματος σε, για την έγκριση του προτύπου της φροντίδας για τους ασθενείς με ινσουλίνη σακχαρώδη διαβήτη σε εφήβους συμπτώματα και σημεία.\n✅ Ποια είναι τα 8 πρώιμα συμπτώματα του διαβήτη; sites μαγειρικής για τους διαβητικούς\nΌπως οι γάτες πεθαίνουν από διαβήτη ο διαβήτης, η γρίπη, μεταλλικό νερό για διαβητικούς εξέταση αίματος οδηγεί ζάχαρη αποκρυπτογράφησης. Κατάλογος των χαπιών διαβήτη και την τιμή το επίπεδο του σακχάρου στο αίμα θα πρέπει να είναι σε 60 χρόνια, αν ένας άνθρωπος έχει διαβήτη, εάν επηρεάζει την αντίληψη τιμές αντλίας ινσουλίνης.\nΘεραπεία διαβήτη χωρίς φάρμακα!! ως ποσοστό του σακχάρου στο αίμα για τα παιδιά 5 χρόνια\nΠώς να δώσουν αίμα για την αξία της ινσουλίνης φαγούρα αφαίρεση από διαβήτη, διαβήτη ιατρικής manilin θόλωση της λογικής στο διαβήτη. Αποτελεσματικά χάπια για τη μείωση του σακχάρου στο αίμα αυξήσεις διαβητολογικό ιατρείο, που αυξάνει το σάκχαρο του αίματος καρπούζι αποζημίωσης επίπεδο γλυκόζης στο διαβήτη.\n✅ Το βότανο που ρίχνει το σάκχαρο και διευκολύνει τον μεταβολισμό των υδατανθράκων τι είδους νερό να πιουν το διαβήτη\nΕξέταση αίματος διαβήτης είναι συχνά πρόβλεψη για τους διαβητικούς, θεραπεία με λέιζερ του διαβητικού ποδιού παροχές σε διαβήτη τύπου 1. Αν διαβήτη άπαχο χοιρινό κρέας γενετικά Δείκτη ποιότητας ινσουλίνης, τσάι και καφέ στο διαβήτη τύπου 2 ανάλυση του σακχάρου στο αίμα του ρυθμού της ονομασίας.\nΣυμπτωματολογία του Σακχαρώδη Διαβήτη Lantus ραντεβού ινσουλίνης\nΜέσο ποσοστό του σακχάρου στο αίμα ο διαβήτης και εγκυμοσύνη Αγία Πετρούπολη, όγκοι του διαβήτη αιτία μάτι διαβητικό πόδι με μια φωτογραφία και θεραπεία. Προϊόντα για διαβητικούς φροντίδας σακχάρου στο αίμα πρόγραμμα, διαβήτη καθώς και κατάλογο Ufa Τύπος ανάλυση ζάχαρη διαβήτη 2.\nΌ, τι απειλεί το έμβρυο ο διαβήτης της κύησης\nΜια θεραπεία για το διαβήτη τύπου 1 σε 2015 δισκία ινσουλίνης\nΣακχάρου στο αίμα 7.2 παιδιά\nΔιεύθυνση Τμήματος διαβητικό πόδι\nΔιαβητική ακρωτηριασμένο δάχτυλο του ποδιού\nΗ αλήθεια για το μοναστήρι του διαβήτη\nΠου τηρούν πριν από την αιμοδοσία του σακχάρου στο αίμα\nΠόνου σε ασθενείς με σακχαρώδη διαβήτη στο δάχτυλο του ποδιού\nΥπερδοσολογίας ινσουλίνης θάνατο


[email protected] (Enikonomia.gr) http://www.enikonomia.gr/my-money/209326,en-anamoni-tis-enarxis-ton-aitiseon-gia-to-epidoma-enoikiou.html http://media.enikonomia.gr/data/photos/resized/125_209326_a9c4fb30c9-8ce7eecba5a1f7e2.jpg Σε αναμονή των ανακοινώσεων για την έναρξη των αιτήσεων για το επίδομα ενοικίου... 3/1/2019 9:43:37 AM 3/1/2019 9:43:37 AM\nδημοσιεύθηκε: 01/03/2019 09:43\nΣε αναμονή των ανακοινώσεων για την έναρξη των αιτήσεων για το επίδομα ενοικίου βρίσκονται οι ενδιαφερόμενοι. Όπως έχει δηλώσει η αναπληρώτρια υπουργός Εργασίας και Κοινωνικής Αλληλεγγύης, Θεανώ Φωτίου μέχρι και σήμερα θα γίνονταν- εκτός απροόπτου- οι ανακοινώσεις για το θέμα αυτό.\nΣημειώνεται ότι το πρόγραμμα επιδότησης ενοικίου θα ωφελήσει 260.000 νοικοκυριά. Η πρώτη πληρωμή το πιθανότερο είναι να πραγματοποιηθεί τον Απρίλιο, αλλά θα δοθούν και τα αναδρομικά ποσά για το πρώτο τρίμηνο του έτους.\nΟι αιτήσεις θα γίνονται στην ειδική ηλεκτρονική πλατφόρμα χρησιμοποιώντας τους κωδικούς του Taxisnet.\n#ΕΠΙΔΟΜΑ ΕΝΟΙΚΙΟΥ #ΑΙΤΗΣΕΙΣ #ΠΛΑΤΦΟΡΜΑ


Εισφορά ατομικής επιχείρησης σε ΟΕ - epixeirisi.gr\nΑΡΧΙΚΗ » ΒΗΜΑ ΛΟΓΙΣΤΩΝ » Εισφορά ατομικής επιχείρησης σε ΟΕ\nΔΙΚΑΙΩΜΑΤΑ ΜΕΙΟΨΗΦΙΑΣ ΚΑΙ ΕΞΩΕΤΑΙΡΙΚΕΣ ΜΕΤΟΧΙΚΕΣ ΣΥΜΦΩΝΙΕΣ (SHAREHOLDERS AGREEMENTS)\nΤρίτη & Πέμπτη 1 Δεκεμβρίου 2020\nΕισφορά ατομικής επιχείρησης σε ΟΕ\nΑτομική επιχείρηση με απλογραφικά βιβλία εισφέρεται σε ΟΕ (εμπορεύματα βάσει απογραφής και πάγια)\n1. Η συμμετοχή του φυσικού προσώπου που είχε την ατομική, συμμετέχει στη Ο.Ε. κατά 99% και η αξία του μεριδίου είναι ίση με την αξία εμπορευμάτων και αναπόσβεστης αξίας παγίων. Για το υπόλοιπο 1% ο άλλος εταίρος εισφέρει μετρητά. Οφείλεται φόρος υπεραξίας;\n2. Επίσης ΦΠΑ δεν θα καταλογισθεί, το πιστωτικό υπόλοιπο της ατομικής επιχείρησης θα μεταφερθεί;\n3. Ποιες εγγραφές θα γίνουν στα απλογραφικά βιβλία και των δύο επιχειρήσεων; Ως παραστατικό θεωρείται το καταστατικό της εταιρείας; Οφείλεται ΦΣΚ;\nα) σε ΦΠΑ (παρ. 4, του άρθρου 5, του Ν. 2859/2000, Κώδικας ΦΠΑ),\nΩστόσο, υπόκειται σε φόρο συγκέντρωσης κεφαλαίου (Ν. 1676/1986 άρθρο 17 και περ. ε΄, της παρ. γ του άρθρου 18 της Πολ. 349/1986).\nΤα εισφερόμενα περιουσιακά στοιχεία θα αναγραφούν αναλυτικά στο καταστατικό της υπό σύσταση ΟΕ, δίχως να απαιτείται η έκδοση Τιμολογίου.\nΕναλλακτικά, αντί της μεταβίβασης της ατομικής επιχείρησης ως συνόλου, μπορεί να επιλεγεί να γίνει πρώτα η έναρξη της ΟΕ και εν συνεχεία να ακολουθήσει η πώληση των περιουσιακών στοιχείων (εμπορευμάτων και παγίων) της ατομικής προς την νεοϊδρυθείσα εταιρεία. Οι πωλήσεις αυτές θα γίνουν με την έκδοση τιμολογίων επί των οποίων θα υπολογισθεί και ο αναλογών ΦΠΑ (το τέλος χαρτοσήμου επιβάλλεται σε τιμολόγια αγοράς). Τέλος, θα πραγματοποιηθεί η διακοπή εργασιών της ατομικής επιχείρησης.\nΥπογραμμίζεται ότι η σύσταση εταιρείας στον ίδιο χώρο που λειτουργούσε ατομική επιχείρηση, με τη συμμετοχή του ίδιου προσώπου στο κεφάλαιό της, δε δημιουργεί θέμα υπεραξίας. Τέλος, η καταχώριση των αποθεμάτων και των παγίων θα γίνει κανονικά στο σκέλος των εξόδων της εταιρείας βάσει των δεδομένων του τιμολογίου πώλησης ή του καταστατικού σύστασης (περίπτωση εισφοράς). Από την άλλη πλευρά, στην περίπτωση της εισφοράς θα πρέπει να προηγηθεί αυτοπαράδοση των αποθεμάτων στον επιχειρηματία και συνακόλουθα απόδοση του αναλογούντος ΦΠΑ. Όσον αφορά τα πάγια θα ακολουθηθεί η διαδικασία που προβλέπεται στο άρθρο 33, του Ν. 2859/2000 (διακανονισμός), εφόσον αποκτήθηκαν εντός της τελευταίας πενταετίας.


Άντε, να αποδείξεις πως δεν είσαι ελέφαντας | ithacanet.gr\nΆρθρο | Σάβ, 07/28/2012 - 09:16\nΜειώθηκαν οι μισθοί των εκλεγμένων δημάρχων, περιφερειαρχών και των "αντ' αυτού". Συμπάσχουμε και καταγγέλουμε την τροϊκανή ύπατη αρμοστεία των Αθηνών. (Αυτοαποκαλείται και "ελληνική κυβέρνηση").\nΤα επόμενα αναφέρονται στο τι μπορείς να πάθεις, όταν πέφτεις θύμα σατανικών συμπτώσεων.\nΗ ημετέρα αθλιότης, πριν λίγες μέρες, έβαλε τίτλο σε άσχετο θέμα: "Τίνος είναι το λιμεναρχείο;"\nΚαι "πριν ο αλέκτωρ λαλήσει τρις", το παιδί του άρχοντα του λιμανιού έγινε σύμβουλος "παρά τω Δημάρχω". Αυτό κι αν είναι σύμπτωση!\nΚι έρχεται και ο Κοτσιλίνης να καταγγείλει τις προσλήψεις δύο συμβούλων, την ώρα που δεν υπάρχουν λεφτά για τις απλήρωτες καθαρίστριες, λέγοντας το, "κατά Μάρκον", "τρις εξαμαρτείν".\nΑυτός ο Μάρκος δεν ξέρει τι θέλει: Τι μία καταγγέλλει το δήμαρχο για τον άμισθο σύμβουλο του και τώρα για τους έμμισθους! Ας το ξεκαθαρίσει, επιτέλους. Είναι κατά των έμμισθων ή των άμισθων; Ή μήπως κατά των συμβουλών, γενικώς.\nΚαι δεν έφτανε αυτή η σύμπτωση. Με ψηφοφορία 5-3 έγινε πρόεδρος του Λιμενικού Ταμείου, ο δήμαρχος. Οι τρεις που ψήφισαν τον "ανταγωνιστή" του, κ. Βαγγέλη Παπαναστασάτο ήταν ο εκπρόσωπος της Ιθάκης, ο εκπρόσωπος των ναυτικών πρακτόρων και ο εαυτός του, σαν εκπρόσωπος του Αντιπεριφερειάρχη. Λευκό έριξε ο εκπρόσωπος του Εργατικού Κέντρου (ΚΚΕ). Στις 5 ψήφους που απέμειναν για το δήμαρχο ήταν και αυτή του άρχοντα του λιμανιού.\nΆντε να αποδείξεις, τώρα, πως "δεν είσαι ελέφαντας".\nΚι άμα ρωτήσεις τους Πασόκους , θα σου πουν πως ο "άρχοντας "είναι "καταπράσινος" . Τώρα, αν αυτό το λένε επειδή πρασίνισε από το κακό του ή ανήκει στην Παναθηναϊκή συμμαχία, θα σας γελάσω. Πράσινα άλογα.\nΕμ, το άλλο; Στις αρχές του Ιουνίου, ο δημοτικός σύμβουλος ανακοίνωσε παραίτηση για λόγους υγείας. Ο πάντα πληροφορημένος "Ημερήσιος" για τις διαθέσεις της πλειοψηφίας στο δημοτικό συμβούλιο έγραψε : "Σύμφωνα με πληροφορίες, ο Α. Μαρκέτος στους λόγους της παραίτησή του αναφέρει ότι η Δημοτικό Αρχή βαδίζει σε διαφορετικό δρόμο απ’ αυτόν που είχε οριστεί να προχωρήσει και αυτό τον βρίσκει αντίθετο."\nΑκόμα χειρότερα, οι συνήθεως κακεντρεχείς τύποι, λένε πως παραιτήθηκε, γιατί "με άλλο δήμαρχο ξεκίνησε, και με άλλον ξημερώθηκε". (Εμείς νομίζουμε πως δεν πρέπει να παίζουμε με την υγεία των ανθρώπων και , όταν το μάθαμε, ευχηθήκαμε μακροημέρευση).\nΔυο μέρες μετά, ο σύμβουλος ξεπαραιτήθηκε, μετά από συνάντηση με τον δήμαρχο. Ο, επίσης, καλά πληροφορημένος "Ανεξάρτητος" έγραψε: "Κατά την διάρκεια της συνάντησης, διαπιστώθηκε για άλλη μία φορά η δύναμη της μακρόχρονης πολιτικής και προσωπικής φιλίας που συνδέει τους δύο άνδρες, οι οποίοι συνεχίζουν μαζί τον κοινό δρόμο για μία ισχυρή Κεφαλλονιά...".\nΠήγαινε, τώρα, εσύ να αποδείξεις πως η πρόσληψη και του δεύτερου παιδιού, που τυγχάνει συγγενής του ξεπαραιτηθέντος, δεν είναι "εξώφληση γραμματίων".\nΕμείς, πάντως, πιστεύουμε στην αξιοκρατική κρίση του δημάρχου και όλες αυτές οι συμπτώσεις, είναι απλώς ...σύμπτωσεις και κάθε άλλη σκέψη είναι κατακριτέα. (Όπως και οι καταγγελίες του Μάρκου).\nΤι μπορεί να πάθει ο άνθρωπος! Εμείς δεν είμαστε τόσο άθλιοι, ώστε να αμφισβητήσουμε το κύρος του δημάρχου.\nΥπάρχουν και πιο άθλιοι από μας κι ας διεκδικούμε τον τίτλο, με επιμονή και υπομονή.\nΟ "ανάδελφος" ανταγωνιστής μας δεν έστειλε σε μας τον "δεκάλογο" που έγραψε, προσπαθώντας να μας πάρει τα σκήπτρα. Επειδή δεν τολμά να μας ανταγωνιστεί, κλείνουμε τη σημερινή μας αθλιότητα με ένα αστυνομικό πηλίκιο. Πάντα, μας άρεσε αυτή η "γαρνιτούρα" σε αναρτήσεις που αφορούσαν την αστυνομία. Ζηλέψαμε και είπαμε να τη βάλουμε, τώρα.\nΣτην προμετωπίδα της σημερινής μας μέρας βάλαμε μια από τις ωραίες φωτογραφίες των γερμανίδων αθλητριών, στο play boy. Είναι ανιστόρητοι όσοι καταγγέλουν την φωτογράφιση, σαν προσβολή "του ολυμπιακού ιδεώδους". Οι αρχαίοι έλληνες αγωνίζονταν γυμνοί. Η φωτογράφιση τιμά και με το παραπάνω "το αρχαίο πνεύμα, αθάνατο, αγνέ πατέρα του ωραίου, του μεγάλου και του αληθινού".


ΣΚΑΝΔΑΛΟ ΔΕΠΑ – ΛΑΥΡΕΝΤΙΑΔΗ: ΑΠΟΚΑΛΥΨΕΙΣ για τις ευθύνες επτά υπουργών – Δυνατή Ελλάδα\nΔιαγγελμα Ιωάννη Μεταξά την 28η Οκτωβριου 1940\nΣΚΑΝΔΑΛΟ ΔΕΠΑ – ΛΑΥΡΕΝΤΙΑΔΗ: ΑΠΟΚΑΛΥΨΕΙΣ για τις ευθύνες επτά υπουργών\nGeoAthΔημοσιεύτηκε: 28-10-2020 08:10:41Δημοσιεύτηκε: 1 Δεκεμβρίου 2018 15:070\nΣε ένα σκάνδαλο με σαφείς πολιτικές προεκτάσεις, αναδεικνύεται η υπόθεση της ΔΕΠΑ και των σχέσεων με την εταιρεία ELFE συμφερόντων του επιχειρηματία Λαυρέντη Λαυρεντιάδη.\nΗ σιωπή της κυβέρνησης ή στην καλύτερη περίπτωση η επίκληση του ηθικού πλεονεκτήματος και το πέταγμα της μπάλας στην εξέδρα, δείχνει ότι κάτι σάπιο υπάρχει το οποίο μάλιστα επιχειρείται να συγκαλυφθεί. Η αποκλειστική συνέντευξη που δίνει στα «ΝΕΑ Σαββατοκύριακο» ο πρώην διευθύνων σύμβουλος της εταιρείας, στέλεχος του ΣΥΡΙΖΑ, είναι αποκαλυπτική για τις ευθύνες των υπουργών της κυβέρνησης που γνώριζαν αλλά δεν μιλούσαν και δεν έκαναν καμιά παρέμβαση.\nΟ κ. Θεόδωρος Κιτσάκος, ο οποίος λέει ότι δέχεται απειλές, βάζει στο κάδρο των ευθυνών επτά υπουργούς καταγράφοντας περιστατικά που έδειχναν ότι μοναδικό μέλημά τους ήταν να μη διακοπεί η παροχή φυσικού αερίου στην εταιρεία που χρωστούσε αλλά δεν πλήρωνε. Λέει χαρακτηριστικά: «Κάθε εβδομάδα ενημέρωνα το υπουργείο για την πορεία εξέλιξης του χρέους, όπως και το ΤΑΙΠΕΔ κάθε μήνα, και τα Ελληνικά Πετρέλαια σε όλη τη διάρκεια της θητείας μου. Γνώριζαν όλοι\nΗ θέση του διευθύνοντος συμβούλου ΔΕΚΟ είναι πολιτική επιλογή. Ολες οι ενέργειες συζητούνται, εγκρίνονται, εφαρμόζονται και με την πολιτική ηγεσία.\nΕπίσης στις 4 Δεκεμβρίου του 2015 σε ταξίδι που είχαμε στη Σόφια με τον τότε υπουργό Πάνο Σκουρλέτη τού είχα παρουσιάσει την κατάσταση. Μου είπε «βρες τρόπο να το διαχειριστείς, αλλά την παροχή φυσικού αερίου δεν θα τη διακόψεις».\nΕπιπλέον σε σύσκεψη που πραγματοποιήθηκε για το θέμα των ELFE, γύρω στις γιορτές του 2015 ή αρχές του 2016, με τον αντιπρόεδρο της Κυβέρνησης Γιάννη Δραγασάκη, την υφυπουργό Βιομηχανίας Θεοδώρα Τζάκρη, εκπρόσωπο του υπουργείου Αγροτικής Ανάπτυξης και Τροφίμων και εκπροσώπους των τραπεζών, παρουσίασα την κατάσταση. Τους είπα ότι προσπαθώ να βρω λύση, μία προκάλυψη για την είσπραξη των χρημάτων των τρεχουσών ποσοτήτων αερίου. Αλλιώς η λύση που προτείνω είναι να διακόψω συντεταγμένα το αέριο, να γράψω επισφάλειες στον ισολογισμό της ΔΕΠΑ και να τελειώσουμε εδώ. Και να διεκδικήσουμε δικαστικά την οφειλή.\nΟ κ. Δραγασάκης μού απάντησε να συνεχίσω την παροχή αερίου προσπαθώντας να μη διογκωθεί άλλο το χρέος. Ο λόγος είχε να κάνει όπως και για τους υπόλοιπους υπουργούς με την ανησυχία τους για τις κοινωνικές και οικονομικές επιπτώσεις από το κλείσιμο ενός εργοστασίου».\nΣε άλλο σημείο τονίζει: «Στις 24 Φεβρουαρίου του 2017 ζήτησε ο υπουργός Επικρατείας Αλέκος Φλαμπουράρης ενημέρωση καθώς είχε αναλάβει την υπόθεση των ELFE, λόγω των απολύσεων των εργαζομένων.\nΤον Μάρτιο του 2017, οι υπηρεσίες της ΔΕΠΑ με ενημέρωσαν ότι διέκριναν δυσκολίες στην κάλυψη όλων των ποσών. Το διάστημα Μαρτίου – Απριλίου βομβάρδισα με ενημερωτικά και e-mail τους συμβούλους των υπουργών Σταθάκη, Αλέξη Χαρίτση και Φλαμπουράρη, τονίζοντάς τους ότι θα πρέπει να αναληφθεί πολιτική πρωτοβουλία για το θέμα των χρεών προς τη ΔΕΠΑ».\nΚαι τέλος τονίζει: «Τον Απρίλιο του 2017 ζήτησα μετ’ επιτάσεως διυπουργική σύσκεψη. Στις 16 Μαΐου πραγματοποιείται σύσκεψη με τους υπουργούς Φλαμπουράρη, Σταθάκη, Χαρίτση, Νεφελούδη, ΔΕΗ, τις πιστώτριες τράπεζες και τη ΔΕΠΑ. Εκεί διαπίστωσα την κυβερνητική αντίληψη – αφού τους επισήμανα ότι δεν έχω άλλα περιθώρια να κρατήσω το χρέος – ότι, λόγω των οξυμμένων εργασιακών θεμάτων στην Καβάλα, η ΔΕΠΑ θεωρείτο βάρος για τα ELFE και όχι τα ELFE πρόβλημα για τη ΔΕΠΑ. Είχα προτείνει από τη συντεταγμένη διακοπή παροχής φυσικού αερίου μέχρι την αναγκαστική διαχείριση της βιομηχανίας. Εφυγα «αδειασμένος» από αυτή τη σύσκεψη. Μάλιστα ο Σταθάκης χαριτολογώντας μου είπε, «η ΔΕΠΑ είναι κερδοφόρα, δεν μπορείς να κάνεις λίγο υπομονή…;».Ερωτήματα που δεν απαντώνται\nΤο θέμα αναδεικνύει συνεχώς η αξιωματική αντιπολίτευση τονίζοντας τις σχέσεις της ΔΕΠΑ με την ELFE και ζητώντας να μάθει γιατί οι υπουργοί λειτουργούσαν με τρόπο χαριστικό για την εταιρεία. Προχθές στη Βουλή ο Γιώργος Σταθάκης περιορίστηκε να πει στους βουλευτές της αντιπολίτευσης ότι το λεγόμενο σκάνδαλο είναι ανύπαρκτο, παραπέμποντας για περισσότερες εξηγήσεις σε άλλη απάντησή του την ερχόμενη εβδομάδα στη Βουλή. Ο αντιπρόεδρος της ΝΔ, Κωστής Χατζηδάκης, έκανε λόγο για σκάνδαλο ΔΕΠΑ-Λαυρεντιάδη, ενώ ο Νίκος Δένδιας κατηγόρησε την κυβέρνηση «ότι τηρεί εκκωφαντική σιωπή για τα όσα της καταλογίζονται και τα οποία δεν έχουν καμία σχέση με το ηθικό πλεονέκτημα που προσπαθεί να περάσει στην κοινωνία.\nΟ αντιπρόεδρος της ΝΔ κάλεσε τον κ. Σταθάκη να δώσει σαφείς εξηγήσεις για τα αναφερόμενα στη σχετική δικογραφία και τις καταγγελίες του μέχρι πρότινος διευθύνοντος συμβούλου της ΔΕΠΑ, Θεόδωρου Κιτσάκου. «Υπάρχει δίωξη και δημόσια τοποθέτηση του κ. Κιτσάκου ότι έπαιρνε οδηγίες γι’ αυτή την παράνομη ενέργεια από 6 υπουργούς και δεν μπορεί να κουνάτε το δάχτυλο στη ΝΔ», ανέφερε χαρακτηριστικά(Πηγή)\nΠοιος ο ρόλος της Αλβανίας στο Β’ Παγκόσμιο Πόλεμο. Του Χαράλαμπου Νικολάου / Ταξίαρχου ε.α., τ. καθηγητή Στρατιωτικής Ιστορίας ΣΣΕ...\nΟ Ιωάννης Μεταξάς είναι η σπουδαιότερη προσωπικότης της νεωτέρας Ελλάδος! Ηγέτης προικισμένος με μύρια χαρίσματα και με μοναδικό γνώμονα των...


Τα «μυστήρια» μέρη της Αθήνας | have2read\nΤα «μυστήρια» μέρη της Αθήνας\nΑπό την αρχαιότητα μέχρι και σήμερα, όταν ο άνθρωπος δεν μπορούσε να εξηγήσει φαινόμενα και γεγονότα με τις γνώσεις του και τις εμπειρίες του, τα «βάπτιζε» φαντάσματα, πνεύματα, μάγια, ή στοιχειά.\nΜπορεί το Λονδίνο και τα απομακρυσμένα μέρη της Σκωτίας να φημίζονται για τις στοιχειωμένες επαύλεις και τους τρομακτικούς πύργους, η Ελλάδα όμως συναγωνίζεται επάξια και τα δύο αυτά μέρη του κόσμου, με τις δικιές της μυστήριες και ανεξήγητες ιστορίες, πολλές από τις οποίες μάλιστα τοποθετούνται λίγα χιλιόμετρα από το σπίτι μας,σε διάφορες περιοχές της Αθήνας.\nΟ επιβλητικός πύργος της οδού Σμολένσκυ\nΣτο Νέο Φάληρο, όπου συναντάμε την οδό επί της οποίας εδρεύει ο επιβλητικός αυτός πύργος, τόσο οι παλαιότεροι όσο και και οι νεότεροι κάτοικοι, έχουν να δηλώσουν ότι πολλά παράξενα φαινόμενα συμβαίνουν, όχι μόνο το βράδυ, όπως θα υποθέταμε κατά συνήθεια επηρεασμένοι από τις ταινίες του Hollywood,αλλά καθ´ όλη την διάρκεια της ημέρας.\nΟ πύργος ήταν υπό την ιδιοκτησία ενός μεγαλοεμπόρου υφασμάτων ονόματι Καρτάλης. Αν και ο έν λόγω κύριος είχε αρκετά χρήματα και ζούσε με άνεση, αυτό που κυρίως τον απασχολούσε ήταν η υστεροφημία του. Επιθυμούσε να αποκτήσει έναν τίτλο τιμής που θα δήλωνε και θα επισημοποιούσε την ανωτερότητα του, σε σχέση με τους υπόλοιπους.\nΟι φήμες θέλουν τον Καρτάλη να προβαίνει σε αναρίθμητες αγαθοεργίες για να πετύχει τον στόχο του, αλλά καμία από αυτές δεν του εξασφάλισε τον τίτλο που επιθυμούσε. Οι γείτονες του τον χλεύαζαν και τον αποκαλούσαν ειρωνικά «Δήμαρχο» η «υπουργό».\nΜε την πάροδο των ετών και τις δύσκολες περιόδους να διαδέχονται η μία την άλλη, η εμπορία υφασμάτων πέρασε σε φάση κρίσης και ο Καρτάλης έχανε πολλά χρήματα.\nΦτωχός και χωρίς αξίωμα πέθανε μεγάλος σε ηλικία, υπό αδιευκρίνιστες συνθήκες.\nΟι κάτοικοι της περιοχής υποστήριζουν ότι κάποιες φορές που περνούν απ’ έξω τον ακούν να φωνάζει «φύγετε! Μακριά από τον πύργο μου!» ,ή ακόμη όταν πέφτει ο ήλιος υποστήριζουν ότι βλέπουν μία γέρικη ανδρική μορφή να στέκεται στο παράθυρο κοιτάζοντας επίμονα και σιωπηρά απ’ έξω.\nΤο νεοκλασικό σπίτι στο Πικέρμι\nΗ αρχή των παράξενων περιγραφών για την συγκεκριμένη τοποθεσία, ξεκινούν από τον 18ο και τον 19ο αιώνα όπου γίνονται αναφορές για παράξενα ιπτάμενα πλάσματα, μικροσκοπικά δύσμορφα όντα που κινούνται σπασμωδικά, αλλά και απόκοσμους ψιθύρους που για ώρα ακολουθούσαν σταθερό ρυθμό, ο οποίος δυνάμωνε και γινόταν ταχύτερος για όποιον στεκόταν για αρκετή ώρα στο συγκεκριμένο σημείο.\nΤο νεοκλασικό σπίτι που χτίστηκε στο σημείο, αποκτά την φήμη του από τον πρώτο του κάτοικο, τον Περικλή Καλλέργη, ο οποίος μία μέρα του 1910 σκότωσε την σύζυγο του και ύστερα αυτοκτόνησε. Στα χρόνια που ακολούθησαν, οι Ιταλοί έκαναν το σπίτι φρούριό τους κατά τον Β´ Παγκόσμιο πόλεμο και βασάνιζαν τους αιχμαλώτους τους.\nΟι κάτοικοι της περιοχής κάνουν λόγο για ουρλιαχτά και κραυγιές. Αυτό που μπορεί να αποδειχτεί με ακρίβεια είναι ότι η ατμόσφαιρα έως και 30 μέτρα γύρω από το σπίτι είναι έντονα ιονισμένη σύμφωνα με μετρήσεις. Την διαπίστωση αυτή έκαναν πρώτοι επίδοξοι ερευνητές με τον εξοπλισμό τους, οι οποίοι επισκέφθηκαν το σπίτι για να βρουν τον θησαυρό που λέγεται ότι βρίσκεται κρυμμένος κάπου μέσα στο σπίτι.\nΕπίσης ιονισμένο υψηλά και με φήμη που το τυλίγει με τρόμο και δέος, το σπήλαιο της Πεντέλης, η αλλιώς η σπηλιά του λήσταρχου Νταβέλη, βρίσκεται νοτιοδυτικά του όρους Πεντέλη και είναι ένα από τα μέρη της Αθήνας που προβληματίζει ακόμη και τους ειδικούς που έχουν εξετάσει την περιοχή.\nΦήμη Νο1: αποτελεί χώρο σατανιστικών τελετών Φήμη Νο2: είναι χώρος συσσώρευσης πνευμάτων και όντων που δεν εντάσσονται στον υλικό κόσμο, Φήμη Νο3: αποτελεί πύλη σε άλλη διάσταση.\nΚανένας δεν γνωρίζει τι ακριβώς συμβαίνει με το σπήλαιο της Πεντέλης, αλλά λέγεται ότι λαμβάνουν χώρα πολύ παράξενα φαινόμενα όπως για παράδειγμα το αποτύπωμα μιας ανθρώπινης παλάμης το οποίο έχει αλλάξει εκατοντάδες φορές θέση μέσα και έξω από το σπήλαιο. Επίσης πολλοί μιλούν για σκιές, θορύβους, ήχους που μοιάζουν με παράφωνη μουσική αλλά και μυστηριώδεις εξαφανίσεις ανθρώπων.Τέλος οι ειδικοί που έχουν μελετήσει την περιοχή αναφέρουν ότι τα ποσοστά ραδιενέργειας είναι ιδιαίτερα υψηλά.\nΤο σπίτι στην Οδό Αγρας 22 στο Καλλιμάρμαρο\nΗ περιοχή γενικά έχει μεγάλη φήμη που αφορά επαναλαμβανόμενα μεταφυσικά φαινομένα. Κοντά στην οδό βρίσκονται τα περάσματα του Αρδηττού, ενός αρχαίου ήρωα. Στην περιοχή λάμβαναν χώρα και τα μικρά Ελευσίνια μυστήρια οπότε από τα παλαιότερα χρόνια οι ιστορίες για νεράιδες και μελαμψές μορφές που έπαιζαν αυλούς μέσα στο σκοτάδι περνούσαν δια στόματος γιαγιάς από την μία γενιά στην άλλη.\nΤο αρχοντικό της οδού Άγρας αποτελούσε οικία του σταυλάρχη του βασιλιά Κωνσταντίνου, ενώ οι παλαιότεροι κάτοικοι της περιοχής αναφέρουν ότι τελευταίοι κάτοικοί του ήταν δύο γιαγιάδες που λάτρευαν και φροντιζαν τις γάτες της γειτονιάς\nΟ αστικός μύθος θέλει τις μορφές των δύο γιαγιάδων να κυκλοφορούν μέσα στο σπίτι και να φαίνονται από τα παράθυρα. Πάντως αν περάσει κανείς από το εγκαταλελειμμένο αρχοντικό μπορεί να δει μόνο τις γάτες,οι οποίες έχουν κάνει το μέρος σπίτι τους και δυσκολεύεται κανείς να τις μετρήσει. Οι κάτοικοι υποστηρίζουν ότι στην καγκελόπορτα υπάρχει πάντα να κάθεται μία λευκή γάτα από την μία πλευρά και μία καταμαυρη από την άλλη, σαν φύλακες της εισόδου.\nΤο ανάκτορο της Ροδοδάφνης\nΗ Δούκισσα της Πλακεντίας ήταν η κάτοικος του συγκεκριμένου κομψού οικήματος . Η μεγαλύτερη αγάπη της, ήταν η κόρη της, η οποιά βρήκε τον θάνατο αναπάντεχα. Μην μπορώντας να αντέξει αλλά και να δεχθεί τον θάνατό της, η Δούκισσα ταρίχευσε το σώματα της και την τοποθέτησε στο δωμάτιό της. Καθημερινά την φρόντιζε και της άλλαζε ρούχα σαν να ήταν ζωντανή. Η τύχη όμως, είχε ακόμη πιο τραγικά σχέδια για την Πλακεντία. Κάποια στιγμή προέκυψε μία μεγάλη πυρκαγία μέσα στο ανάκτορο με αποτέλεσμα να αποτεφρωθει και το άψυχο σώμα της κόρης της.\nΗ Δούκισσα κατοικεί στο κτήριο μέχρι και σήμερα και οι περαστικοί δηλώνουν ότι την ακούν να κλαίει γοερά για τον θάνατο της.\nΠρόσφατα διατυπώθηκε η άποψη ότι το ανάκτορο της Ροδοδάφνης συνδεόταν υπογείως με την σπηλιά του Νταβέλη και πιθανότατα αποτελούσε έξοδο διαφυγής σε περίπτωση που τα μέλη της οικογένειας διέτρεχαν κίνδυνο.\nΕίναι ένα από τα πιο πολυσυζητημένα στοιχειωμένα μέρη της Αθήνας με πολλά γεγονότα να εντείνουν την φήμη του και να προκαλούν τον φόβο.\nΤο κτήριο κατασκευάστηκε απο τους γερμανούς κατά τον Β’ Παγκόσμιο πόλεμο με στόχο να γίνει χώρος βασανηστηρίων και φυλάκισης αιχμαλώτων. Με την λήξη του πολέμου περιήλθε στην χρήση του Ελληνικού στρατού. Ένα απο τα σημεία σκοπιάς όπου απασχολεί και περισσότερο σε σχέση με το υπόλοιπο κτήριο, είναι η βόρεια πλευρά όπου συνδέεται με το δρόμο, με ένα μικρό δρομάκι.\nΗ πρώτη ιστορια ξεκινά την δεκαετία του 80´ με έναν φαντάρο ο οποίος φυλούσε σκοπιά το βράδυ σε εκείνο το σημείο. Κατά την διάρκεια της νύχτας περνούσε μία κοπέλα διστακτικά και τρομαγμένα. Ο φαντάρος της μίλησε για να την καθησυχάσει και εκείνη έκατσε για λίγο μαζί του για να του κάνει παρέα. Το ραντεβού ανανεώθηκε ακόμη δύο φορές, τις ημέρες που ο φαντάρος είχε σκοπιά. Την 3 φορά η κοπέλα έφυγε και ξέχασε την τσάντα της. Ο φαντάρος της άνοιξε και βρήκε μέσα το πορτοφόλι της, κοίταξε την ταυτότητά της και αποφάσισε να την επιστρέψει στο σπίτι της την ημέρα όπου θα ήταν εξοδούχος. Πήγε στο σπίτι, χτύπησε την πόρτα και του άνοιξε μία κυρία. Ο νέος ζήτησε την κοπέλα με το όνομα της και η κυρία, η οποία ήταν η μητέρα της, του ανακοίνωσε συγχυσμένη ότι η κόρη της πέθανε πριν τρεις μήνες.\nΟ φαντάρος γύρισε πίσω φοβισμένος, εξομολογήθηκε την ιστορία του σε δύο φίλους, αλλά κανένας δεν τον πίστεψε. Την επόμενη φορά που είχε σκοπιά αυτοκτόνησε.\nΑπό εκείνη την εποχή μέχρι και το 1992 πιστοποιημένα σε εκείνο το σημείο φύλαξης δηλώθηκαν πολλές αυτοκτονίες, ενώ άλλοι μετά την σκοπιά τους στην βόρεια πλευρά του στρατοπέδου, διαγνώνονταν με βαριές ψυχικές παθήσεις.\nΣτα μέσα της δεκαετίας του 90´, το υπουργείο Αμύνης αποφάσισε να απαγορέυσει τη σκοπιά αλλά και την διέλευση των εκπαιδευόμενων από το συγκεκριμένο σημείο.\nΤο σανατόριο στην Πάρνηθα\nΤο κτήριο λειτουργούσε ως χώρος ίασης ασθενών που έπασχαν από φυματίωση, ενώ ακόμη και ο Ρίτσος χρειάστηκε να νοσηλευτεί σε αυτό.\nΣήμερα έχει εγκαταληφθεί και η όψη του δημιουργεί μία αίσθηση θλίψης και φόβου.\nΚάποιοι από αυτούς που επιδίωξαν να το επισκεφτούν δήλωσαν ότι έβλεπαν να μπαινοβγαίνει βιαστικά μέσα στους κενούς χώρους του σανατορίου ένα μικρό κορίτσι με λευκή ρόμπα.\nΆλλοι που το επισκέφθηκαν για να διαπιστώσουν του λόγου το αληθές, μιλούν για απότομη αλλαγή της θερμοκρασίας προς το ψυχρότερο ενώ ορισμένοι υποστηρίζουν ότι μπορούσαν να ακούσουν ανθρώπινα χνώτα που βαριανασαίνουν σε ορισμένους από τους χώρους του κτηρίου.\nΗ στοιχειωμένη και σκοτεινή Βίλα Καζούλη στην Κηφισιά\nΠρόκειται για ένα κομψο και επιβλητικό οικοδόμημα που εδρεύει μέχρι και σήμερα στην Κηφισιά. Το σπίτι οικοδομήθηκε από τον πλούσιο έμπορο Νίκο Καζούλη και τα περίεργα περιστατικά ξεκινούν ήδη από το 1902 που πρωτοκατοικήθηκε. Η «πηγή του κακού» δεν ήταν κάποια βίαιη πράξη που έλαβε χώρα μέσα στο σπίτι, αλλά το γεγονός ότι ήταν χτισμένο δίπλα στο Τούρκικο νεκροταφείο.\nΟι υπάλληλοι της βίλας παρέμεναν για μικρό χρονικό διάστημα και ύστερα έφευγαν υποστήριζοντας πως το σπίτι έχουν καταλάβει τα στοιχειά. Οι μικρότερες κοπέλες που εργάστηκαν στο σπίτι για περισσότερο διάστημα επειδή είχαν ανάγκη τα χρήματα και την στέγαση, υποστήριζαν ότι έφτιαχναν ένα δωμάτιο και μέχρι να ανοίξουν την πόρτα του επόμενου άκουγαν θόρυβο από το προηγούμενό. Όταν επέστρεφαν για να διαπιστώσουν τι είχε συμβεί, έβλεπαν τον χώρο ανάκατο και πάνω σε κάποιο έπιπλο να κάθεται ένας παχουλός μελαμψός άντρας με παχύ μουστάκι.\nΤο 1940, το κτήριο αποτέλεσε φρούριο των SS. Πολλοί άνθρωποι βασανίστηκαν και έχασαν την ζωή τους κατά την διάρκεια των βασανηστηρίων. Η ιστορία θέλει μάλιστα 12 από τους βασανισμένους να είναι θαμμένοι στον κήπο.\nΟι περαστικοί αλλά και οι κάτοικοι της περιοχής λένε ότι ακούν κραυγιές πόνου ενώ κάποιοι υποστηρίζουν ότι οι μορφές όσων απεβίωσαν, περιφέρονται γύρω από το σπίτι και ζητούν απελπισμένα βοήθεια ενώ μέσα σε δευτερόλεπτα η φασματική μορφή τους χάνεται.\nΤο στοιχειωμένο σπίτι στο Παλαιό Φάληρο\nΤο σπίτι παρέμενε ακατοίκητο για πολλά χρόνια. Την δεκαετία του 60′ και του 70´ οι νέοι εκμεταλεύονται την ύπαρξη κενού ελεύθερου χώρου και χρησιμοποιούσαν το σπίτι για πάρτυ αλλά και συναυλίες.\nΗ ιστορία θέλει κάποιους από αυτούς τους νέους, σήμερα παππούδες, αυτόπτεις μάρτυρες τρειών γυναικείων μορφών-φαντασμάτων.\nΣύμφωνα με τον μύθο, στο σπίτι κατοικούσαν τρεις αδελφές. Κατά τα παλαιά έθιμα πρώτα έπρεπε να παντρευτεί η μεγαλύτερη αδελφή και ύστερα οι υπόλοιπες. Η ιστορία όμως θέλει την μεγαλύτερη απο τις τρεις γυναίκες άσχημη. Δεν παντρεύτηκε ποτέ και κάποια στιγμη πέθανε κάτω από αδιευκρίνιστες συνθήκες. Μέσα σε ένα μήνα βρήκαν τον θάνατο και οι αδελφές της για λόγους που δεν είναι γνωστοί.\nΣήμερα οι κάτοικοι υποστήριζουν ότι κάποιες φορές βλέπουν τις μορφές τους να τριγυρίζουν μέσα στον εγκαταλελειμμένο χώρο ή να κοιτούν επίμονα έξω από το παράθυρο.\nΤο φάντασμα μεταξύ των οδών Χαροκόπου και Φρατζή\nΠρόκειται για ένα από τα γνωστότερα εγκλήματα που κλόνισαν την κοινωνία της δεκαετίας του 30´. Το θύμα ήταν ο Δημήτρης Αθανασόπουλος τον οποίο η γυναίκα του και η πεθερά του μαχαίρωσαν, τεμάχισαν και πέταξαν στο ρέμα Καλλιρόης.\nΟι περαστικοί λένε ότι καμιά φορά ακούν τον Αθανασόπουλο να παρακαλώ την πεθερά του για έλεος. Το ιδεχθές αυτό έγκλημα αποτέλεσε την πηγή έμπνευσης για το ρεμπέτικο τραγούδι «κακούργα πεθερά»\nΤην αναφορά στα μυστήρια μέρη της πόλης αξίζει να κλείσουμε με ένα κτήριο που στοιχειώθηκε απο….. Έρωτα:\nΒίλα Λασκαρίδου- Καλλιθέα\nΠρόκειται για ένα κομψο κτήριο το οποίο έχει ανακαινιστεί και σήμερα λειτουργεί ως Πινακοθήκη. Η Σοφία Λασκαρίδου ήταν άξια εκπρόσωπος του ονόματος της, ξετυλίγοντας το ταλέντο της στην ζωγραφική από πολύ μικρή ηλικία. Έκανε την πρώτη της έκθεση όταν ήταν 14 ετών, ενώ πίεζε με επιστολές της τον Βασιλιά Γεώργιο να επιτρέπεται η είσοδος σε γυναίκες φοιτήτριες στην σχολή Καλών Τεχνών του Πολυτεχνείου. Παρά τον σάλο που δημιούργησαν οι διεκδικήσεις της, το αίτημα της έγινε αποδεκτό το1903.\nΑν η ζωγραφική ήταν το πρώτο πάθος της Σοφίας Λασκαρίδου, το δεύτερο ήταν ο Περικλής Γιαννόπουλος, διανοούμενος της εποχής.\nΌταν εκείνη του ανακοίνωσε ότι κέρδισε υποτροφία για να συνεχίσει τις σπουδές της στο Μόναχο εκείνος δυσανασχέτησε παρά το γεγονός ότι του ζήτησε να φύγει μαζί της. Την ζήτησε σε γάμο αλλά εκείνη αρνήθηκε.\nΟ Γιαννόπουλος αυτοκτόνησε στον Σκαραμαγκά μη μπορώντας να αντέξει την απόρριψη. Όταν η Σοφία πληροφορήθηκε τα κακά νέα, επιχείρησε και εκείνη να αυτοκτονήσει αλλά απέτυχε. Ύστερα κλείστηκε στο σπίτι και αφιερώθηκε στην ζωγραφική, περίοδος η οποία δεν κράτησε για πολύ αφού πέθανε από τον καημό της…\nΠολλοί υποστηρίζουν ότι μπορούν να την ακούσουν να κλαίει για τον χαμό του αγαπημένου της και να επαναλαμβάνει απελπισμένα το όνομα του.\n← Το φλερτ γίνεται όλο και πιο σπάνιο…. True or false?\nΠως μία διαφήμιση είπε όχι στην ενδοσχολική βία με χιούμορ! →


Το Blockchain μπαίνει για τα καλά στην ζωή μας, Η ΚΑΘΗΜΕΡΙΝΗ, kathimerini.com.cy\nΤο κορυφαίο εξ αποστάσεως μεταπτυχιακό πρόγραμμα στο Blockchain και τα Ψηφιακά Νομίσματα του Πανεπιστημίου Λευκωσίας προσφέρεται πλέον και διά ζώσης, από τον Σεπτέμβριο του 2021\n02 ΑΥΓΟΥΣΤΟΥ 2021 - 14:52\nΜετατρέποντας τις επτά ημέρες σε… 2,2 δευτερόλεπτα; Κι όμως, με την τεχνολογία blockchain γίνεται εφικτό! Εταιρείες – κολοσσοί όπως η «Walmart» έχουν εντάξει το blockchain στα συστήματά τους με αποτέλεσμα μία διαδικασία που αφορά εντοπισμό προϊόντων που μολύνθηκαν από βακτήριο και διαρκούσε επτά ημέρες, ν’ ολοκληρώνεται σήμερα σε μόλις 2,2 δευτερόλεπτα.\nΔεν είναι υπερβολή να ειπωθεί ότι η τεχνολογία blockchain, πυροδοτεί μια τεχνολογική επανάσταση αντίστοιχη με εκείνη του διαδικτύου. Τα επόμενα χρόνια το blockchain θα μονοπωλεί το παγκόσμιο και τοπικό ενδιαφέρον και θα επηρεάζει κάθε πτυχή της καθημερινότητας και του επιχειρηματικού χώρου.\nΉδη εφαρμογές της τεχνολογίας κατακλύζουν τον τομέα των οικονομικών βρίσκοντας αυξανόμενη απήχηση σε κλάδους όπως οι χρηματοπιστωτικές υπηρεσίες, η διαχείριση εφοδιαστικής αλυσίδας, η ψηφιακή διακυβέρνηση, ακόμη και η τέχνη. Επιχειρήσεις και δημόσιοι οργανισμοί επενδύουν σημαντικά στο blockchain προκειμένου να επωφεληθούν από τις ριζοσπαστικές αλλαγές που θα επιφέρει στην οργάνωση και τη λειτουργία των σύγχρονων κοινωνιών και οικονομιών.\nΓια πρώτη φορά στην ιστορία της ανθρωπότητας, η τεχνολογία αυτή υποστηρίζει χιλιάδες ψηφιακά νομίσματα, εφαρμογές, και καθημερινές συναλλαγές αξίας δισεκατομμυρίων, χωρίς την ανάγκη διαμεσολάβησης κάποιας κεντρικής διευθύνουσας αρχής, διατηρώντας ταυτόχρονα απόλυτη διαφάνεια και ασφάλεια. Οι νέοι ορίζοντες που διανοίγονται με το blockchain περιλαμβάνουν και την Κύπρο η οποία συγκαταλέγεται μεταξύ των πλέον προοδευτικών χωρών, έχοντας ψηφίσει από το 2019, την Εθνική Στρατηγική για την υιοθέτηση της τεχνολογίας Blockchain. Στόχος είναι η δημιουργία νομοθετικού πλαισίου, που θα διέπει τα πεδία των διαφόρων εφαρμογών.\nΟυσιαστικά, το blockchain λειτουργεί ως μια δημόσια βάση καταγραφής δεδομένων, που σε συνάρτηση με άλλες τεχνολογίες εξασφαλίζει την ασφαλή και διάφανη επεξεργασία και καταχώριση στοιχείων από ένα αποκεντρωμένο δίκτυο. Από το 2009, το blockchain έχει βρει πολλαπλές εφαρμογές, με πρώτη (και πιο γνωστή ως σήμερα) αυτή των ψηφιακών νομισμάτων, όπως το Bitcoin.\nΣύντομα έγινε αντιληπτό ότι η τεχνολογία αυτή μπορεί να χρησιμοποιηθεί όχι μόνο για την μεταφορά ψηφιακού χρήματος αλλά και για την ηλεκτρονική μεταφορά άλλων μέσων που εμπεριέχουν αξία (μετοχές, ομόλογα, τίτλους ιδιοκτησίας κλπ). Έξυπνα συμβόλαια (smart contracts) έδωσαν πλέον τεράστια ώθηση στην τεχνολογία και δημιούργησαν ένα ολόκληρο οικοσύστημα με πεδίο εφαρμογών στο τραπεζικό σύστημα, σύστημα υγείας, την ενέργεια, την έκδοση ακαδημαϊκών τίτλων ή τίτλων ιδιοκτησίας κλπ. Πρόσφατη εξέλιξη και ενδιαφέρον πεδίο προς εξερεύνηση αποτελεί ο τρόπος με τον οποίο η τεχνολογία Blockchain μπορεί να συνδυαστεί με άλλες καινοτόμες τεχνολογίες π.χ. τεχνητή νοημοσύνη, ρομποτική, διαδίκτυο των πραγμάτων (internet of things), μηχανική μάθηση (machine learning). Ο συνδυασμός των τεχνολογιών αυτών θα αποτελέσει την λεγόμενη τέταρτη βιομηχανική επανάσταση και αναμένεται να οδηγήσει σε θεαματική και εκθετική ανάπτυξη.\nΩστόσο, η εκπαίδευση στην τεχνολογία Blockchain, παραμένει αρκετά περιορισμένη. Παρόλα αυτά, οι προοπτικές για ν’ αποκτήσει κάποιος ένα άρρηκτο ανταγωνιστικό πλεονέκτημα στο χώρο εργασίας ή έρευνας τόσο του σήμερα όσο και του αύριο, προσφέρονται από το Πανεπιστήμιο Λευκωσίας το οποίο υπήρξε πρωτοπόρο στον συγκεκριμένο τομέα. Το Πανεπιστήμιο Λευκωσίας εισαγάγει το πρώτο δια ζώσης μεταπτυχιακό πρόγραμμα στα ψηφιακά νομίσματα και το blockchain, το οποίο θα διδάσκεται στα αγγλικά, καλύπτοντας έτσι ένα σημαντικό κενό στην ακαδημαϊκή εκπαίδευση. Το νέο πρόγραμμα, αποτελεί συνέχεια του εξ’ αποστάσεως μεταπτυχιακού που προσφέρεται με επιτυχία από το 2014 στα αγγλικά.\nΗ ευέλικτη δομή και κατευθύνσεις του προγράμματος τριών εξαμήνων, επιτρέπουν σε φοιτητές από κλάδους όπως οικονομικά, χρηματοοικονομικά, διοίκηση επιχειρήσεων, νομική και πληροφορική να συνδέσουν τις προηγούμενες γνώσεις και εμπειρίες τους με τον χώρο των ψηφιακών νομισμάτων και του blockchain. Συμμετέχοντας στο πρόγραμμα, οι φοιτητές γίνονται μέρος μιας αποκλειστικής ομάδας ειδικών στους τομείς των επιχειρήσεων, χρηματοοικονομικών και πληροφορικής με εξειδικευμένη γνώση, εμπειρία, και ευρεία κατανόηση των χρηματοοικονομικών, νομικών και τεχνολογικών πτυχών του blockchain καθώς και του πως αυτές θα μεταβάλλουν την κοινωνία και την οικονομία σε παγκόσμιο επίπεδο. Αξίζει να σημειωθεί ότι το 92% των αποφοίτων απασχολούνται εντός έξι μηνών από την αποφοίτησή τους, με το 54% από αυτούς να εργοδοτούνται σε θέσεις εργασίας που σχετίζονται άμεσα με το αντικείμενο των σπουδών τους.


Ντόρα Μπακογιάννη: Αναγγελία της υποψηφιότητας για την ηγεσία της Νέας Δημοκρατίας\nΝτόρα Μπακογιάννη: Αναγγελία της υποψηφιότητας για την ηγεσία της Νέας Δημοκρατίας\tΣυντάκτης:\tΓ. Καρακατσάνης\t12 Οκτωβρίου 2009\tΠριν από λίγο ανακοίνωσε την υποψηφιότητά της για την ηγεσία της Νέας Δημοκρατίας η Ντόρα Μπακογιάννη, αιφνιδιάζοντας τους άλλους υποψήφιους για την ηγεσία του κόμματος, αφού όταν ανακοίνωσε την υποψηφιότητά της βρισκόταν σε εξέλιξη συνάντηση του Δημήτρη Σιούφα με τον Αντώνη Σαμαρά και τον Δημήτρη Αβραμόπουλο για την διαδικασία της εκλογής αρχηγού.\nΗ αναγγελία της υποψηφιότητας για την ηγεσία της ΝΔ της Ντόρας Μπακογιάννη\nΒρισκόμαστε μπροστά σε μια κρίσιμη συγκυρία για το μέλλον της Νέας Δημοκρατίας και της πατρίδας μας. Σύντομα θα πάρουμε αποφάσεις που θα καθορίσουν την πορεία της παράταξής μας για τα επόμενα χρόνια. Σήμερα είμαστε ακόμα όλοι υπό την επήρεια μιας μεγάλης ήττας και το μήνυμα από τον ελληνικό λαό πρέπει να το διαβάσουμε σωστά, όσο σκληρό και αν είναι. Η αποχώρηση του Κώστα Καραμανλή, ενός σημαντικού ηγέτη, που πρόσφερε πολλά στην παράταξή μας και την οδήγησε σε δύο εκλογικές νίκες, ανοίγει ένα νέο κεφάλαιο στην ιστορία μας.\nΤην ώρα αυτή, θέλω να σας κοιτάξω στα μάτια και να μιλήσω ξεκάθαρα και ειλικρινά σε κάθε πολίτη. Η Νέα Δημοκρατία πρέπει να κοιτάξει μπροστά. Πρέπει να επικεντρωθούμε στην επόμενη μάχη και το πως θα αποκτήσουμε ξανά την εμπιστοσύνη των πολιτών. Για να αλλάξουμε όμως την Ελλάδα, πρέπει πρώτα να αλλάξουμε εμείς. Είναι αναγκαίο να βρούμε ξανά το συγχρονισμό μας με την κοινωνία.\nΠρέπει να γίνουμε ένα πλειοψηφικό, σύγχρονο, ευρωπαϊκό κόμμα ολόκληρης της κεντροδεξιάς, ανοιχτό σε νέα ρεύματα σκέψης. Με νέα πρόσωπα, με φρέσκιες ιδέες και νέες αντιλήψεις, ώστε να κάνουμε το κόμμα μας ξανά ελκυστικό στους νέους ανθρώπους. Η παράταξή μας δεν έχει ανάγκη νέας ιδεολογίας. Αυτή είναι ξεκάθαρη. Είναι ο σύγχρονος κοινωνικός φιλελευθερισμός, τον οποίο πρέπει να υπερασπιζόμαστε όμως με συνέπεια και σταθερότητα. Με θάρρος και αυτοπεποίθηση.\nΠροτεραιότητά μας πρέπει να είναι η διαμόρφωση μιας εναλλακτικής κυβερνητικής πρότασης με ιδέες και λύσεις που θα μας φέρουν ξανά στην πρωτοπορία του αγώνα για την αντιμετώπιση των προβλημάτων των Ελλήνων. Μιας πρότασης που θα υπερασπίζεται σθεναρά τα εθνικά συμφέροντα της πατρίδας μας και τις πολιτικές που χαράξαμε μαζί με τον Κώστα Καραμανλή στα εθνικά θέματα και στις ενεργειακές συμφωνίες.\nΣτόχος μας είναι το σύγχρονο, ανοικτό, δημοκρατικό κόμμα. Βούληση μας, να διευρύνουμε πολύπλευρα την πολιτική μας απήχηση. Και προς τα δεξιά και προς το κέντρο, αλλά και προς τους πολίτες που σήμερα απορρίπτουν την πολιτική. Η πολυσυλλεκτικότητά μας είναι η δύναμή μας. Οι φιλελεύθεροι, οι συντηρητικοί πολίτες, οι οπαδοί της λαϊκής κοινωνικής δεξιάς, οι κεντρώοι, είναι όλοι πλούτος για τη Νέα Δημοκρατία. Αντίπαλός μας είναι μόνο ο λαϊκισμός, ο οποίος είναι επικίνδυνος για την πατρίδα μας.\nΌλοι εμείς μπορούμε, και πρέπει, να κάνουμε μαζί το κόμμα μας πιο αξιοκρατικό, πιο ανοιχτό, πιο δημοκρατικό. Με ανοικτές διαδικασίες και διαφάνεια. Με εκλογή της ηγεσίας από τα μέλη μας για συγκεκριμένη θητεία. Με ανάδειξη των υποψηφίων βουλευτών και των εκπροσώπων μας στην τοπική αυτοδιοίκηση από τη βάση του κόμματος. Η ενότητα του κόμματος είναι η πρώτη προτεραιότητά μου. Ετούτη την κρίσιμη στιγμή για την παράταξή μας, δεν περισσεύει κανείς. Ομαδοποιήσεις και διαχωρισμοί του παρελθόντος δεν έχουν θέση στο κόμμα μας.\nΌλα αυτά είναι αναγκαίες προϋποθέσεις για να βρούμε σύντομα τον πολιτικό μας βηματισμό ώστε να ξεκινήσουμε άμεσα αξιόπιστη, δυναμική και κυρίως αποτελεσματική αντιπολίτευση. Για να υπηρετήσουμε υπεύθυνα τον τόπο και να μη χαρίσουμε στον κ. Παπανδρέου και στο ΠΑΣΟΚ ούτε μια ημέρα χωρίς θεσμικό έλεγχο. Σε όλη μου την πολιτική διαδρομή έδωσα και κέρδισα μάχες για το κόμμα μας. Από τη μονοεδρική της Ευρυτανίας μέχρι την Αθήνα, σύμμαχός μου ήταν πάντοτε οι πολίτες και η βάση της παράταξής μας.\nΞέρω ότι ο δρόμος δεν είναι εύκολος. Έχω όμως πίστη στις αστείρευτες δυνάμεις αυτής της μεγάλης παράταξης και στα εκατομμύρια των πολιτών που προσβλέπουν σε αυτήν. Της παράταξης που πιστή στις αρχές που είχε από την ίδρυσή της καθοδηγεί αντί να δημαγωγεί, εκπροσωπεί αντί να καταδυναστεύει και υπηρετεί τα συμφέροντα του λαού και του έθνους.\nΕτικέτεςΝΔΝέα ΔημοκρατίαΝτόρα ΜπακογιάννηΚατηγορίεςΕπιλεγμέναΠολιτική\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΤα πρωτοσέλιδα των κυριακάτικων εφημερίδων (11/10/2009)\tΣυντάκτης:\tΓ. Καρακατσάνης\t-\nΟκτ 11, 2009\tΝΕΟΤ. ΕΙΔΗΣΗ\tΛογισμικό πλοήγησης CIT Live Traffic\tΣυντάκτης:\tΓ. Καρακατσάνης\t-\nΟκτ 12, 2009\tΓ. Καρακατσάνης\tΙδρυτής και συντάκτης του XBLOG.gr.\tΡοή ειδήσεων


Ο Οδηγός Για Το Πώς Να Χτίσετε Μυϊκή Μάζα Για Την Οποία Θα Είστε Περήφανοι - Υπερτροφία ρουτίνας απώλειας λίπους\nΥπερτροφία ρουτίνας απώλειας λίπους. Διατροφικό πλάνο 28 ημερών για γράμμωση και αδυνάτισμα | Webdietitian | Τσοκαταριδου Ειρήνη\nΔιάβασε επίσης: Γυμνάζεσαι αλλά δε χάνεις κιλά; Τι συστήνει ο fitness expert; Η προπόνησή σου Θα κάνεις κάθε άσκηση για συγκεκριμένο χρόνο, που σημαίνει πως θα πρέπει να «βγάλεις» όσο περισσότερες επαναλήψεις μπορείς χωρίς να χαλάσεις τη στάση του σώματός σου.\nΑπώλεια βάρους adderall 2 εβδομάδες\nΜε το σωστό πλάνο διατροφής και την κατάλληλη πειθαρχία, μπορείς να γραμμώσεις μέσα σε 28 μέρες.\nΤα καλύτερα μερίδια για την απώλεια βάρους\nVblock μελέτη απώλειας βάρους\nΑπώλεια λίπους πάγκου\nΔιατροφικό πλάνο 28 ημερών για γράμμωση και αδυνάτισμα | Webdietitian | Τσοκαταριδου Ειρήνη\nΑύξηση μυϊκής μάζας: Συμβουλές διατροφής και άσκησης για αύξηση «όγκου»! | Yava Fitness Centers\nΟλοκλήρωσε γύρους. Θα χρειαστείς: Ένα σετ μέτρια βαράκια κιλά. Για να έχεις αποτέλεσμα, προσπάθησε στο διάστημα των 45 δευτερολέπτων ενδυνάμωσης να κάνεις επαναλήψεις.\nΑν μπορείς να κάνεις περισσότερες από 15, πάρε πιο μεγάλα βάρη. Το πρόγραμμα γράμμωσης για γυναίκες με 8 ασκήσεις: Σούπερ σετ 1 1α.\nΗ προπόνησή σου\nΆρσεις θανάτου σούμο Γυμνάζει πλάτη, γλουτούς, προσαγωγούς. Στάσου με τα πόδια υπερτροφία ρουτίνας απώλειας λίπους στο φάρδος των ισχίων, τα δάχτυλα στραμμένα προς τα έξω, κρατώντας ένα βαράκι στο κάθε χέρι, με τα χέρια να ακουμπούν στους μηρούς. Α: Κάνε βαθύ κάθισμα, κατεβάζοντας τα βαράκια προς το πάτωμα για να ξεκινήσεις.\nΒ: Σήκω όρθια τραβώντας τα χέρια ψηλά, στο ύψος του πιγουνιού, με τους αγκώνες ανοιχτούς προς τα έξω.\nΒρώμη χάνουν λίπος\n40 κιλά απώλεια βάρους\nΛίπος καυστήρα quema grasa\nΑυτό αποτελεί 1 επανάληψη. Επανάλαβε για 45 δευτερόλεπτα. Βαθύ κάθισμα «αράχνη» Γυμνάζει κοιλιακούς, πλάγιους κοιλιακούς, γλουτούς, τετρακεφάλους.\nΈνα πλεονέκτημα που έχετε σε σχέση με τους υπόλοιπους είναι η δίψα σας για γνώση — αλλιώς, δεν θα βρισκόσασταν εδώ τώρα. Θέλετε να μάθετε πώς να χτίσετε μυς με τον σωστό τρόπο — και μόλις φτάσατε στο σωστό μέρος για να μάθετε όλα όσα χρειάζεστε για να ξεκινήσετε. Πολύ βασικό.\nΣτάσου με τα πόδια ανοιχτά στο φάρδος των ισχίων και τα χέρια δίπλα στο σώμα σου. Κάνε βαθύ κάθισμα και άγγιξε το έδαφος με τα ακροδάχτυλά σου εικόνα. Διατηρώντας αυτή τη στάση, στρίψε 45 μοίρες αριστερά, επίστρεψε στο κέντρο και μετά στρίψε 45 μοίρες δεξιά.\nΟ Οδηγός Για Το Πώς Να Χτίσετε Μυϊκή Μάζα Για Την Οποία Θα Είστε Περήφανοι\nΣυνέχισε όσο πιο γρήγορα μπορείς για 20 δευτερόλεπτα. Ξεκουράσου μόνο αν είναι υπερτροφία ρουτίνας απώλειας λίπους, το πολύ 30 δευτερόλεπτα. Σούπερ σετ 2 2α.\nDragonfly Γυμνάζει κοιλιακούς, γλουτούς. Ξάπλωσε ανάσκελα στο πάτωμα με τα πόδια τεντωμένα σε ορθή γωνία με τα ισχία, τα πέλματα φλεξ και κρατώντας ένα βαράκι από τις δύο άκρες οριζόντια πίσω από το κεφάλι σου, με τους αγκώνες λυγισμένους προς τα έξω. Σφίγγοντας την κοιλιά, «ξεκόλλησε» από το πάτωμα τους γλουτούς, τη μέση και το κάτω μέρος της πλάτης τραβώντας τα πόδια προς τα πίσω, μέχρι να έρθουν πάνω από τα μάτια εικόνα.\nΤο 30 λεπτο πρόγραμμα γράμμωσης για γυναίκες (plus: πώς το λίπος γίνεται μυς!) - ententiki.com\nΚατέβα αργά στην αρχική θέση. Αυτό υπερτροφία ρουτίνας απώλειας λίπους 1 επανάληψη.\nΆλμα με «μάζεμα» του σώματος Γυμνάζει κοιλιακούς, γλουτούς, τετρακεφάλους, γάμπες. Στάσου με τα πέλματα ανοιχτά στο φάρδος των ισχίων, τα χέρια μπροστά στο στήθος με τους αγκώνες λυγισμένους προς τα έξω για να ξεκινήσεις.\nΑναπήδησε όσο ψηλότερα μπορείς, μαζεύοντας τα γόνατα προς το στήθος εικόνα.\nΣύντομη κοπέλα να χάσει βάρος\nΠροσγειώσου μαλακά στην αρχική θέση. Σούπερ σετ 3 3α.\nΠλάγια προβολή με πιέσεις ώμων Γυμνάζει ώμους, δικεφάλους, κοιλιακούς, γλουτούς, τετρακεφάλους, δικεφάλους ποδιών. Στάσου με τα πέλματα ανοιχτά, κρατώντας με τα δύο χέρια από τις άκρες ένα βαράκι μπροστά στο στήθος με αγκώνες λυγισμένους προς τα κάτω.\nΑ: Στρίψε τον κορμό δεξιά, λυγίζοντας τα γόνατα 90 μοίρες για να κάνεις προβολή. Β: Στάσου, στρίβοντας ξανά το σώμα στην αρχική θέση και φέρε το βαράκι πάνω από το κεφάλι.\nΆλλαξε πλευρές, επανάλαβε. Άλμα με εναλλαγές ποδιών Γυμνάζει γλουτούς, τετρακεφάλους, δικεφάλους ποδιών, γάμπες. Στάσου με τα πόδια πιο ανοιχτά από το φάρδος των ισχίων, τις μύτες στραμμένες λίγο προς τα έξω, τα χέρια δίπλα στο σώμα απώλεια λίπους podcast. Α: Κάνε βαθύ κάθισμα, αγγίζοντας με τα δάχτυλα του δεξιού χεριού το πάτωμα ανάμεσα στα πόδια σου για να ξεκινήσεις. Αμέσως κάνε άλμα, Β, και προσγειώσου όρθια με το αριστερό πόδι σταυρωμένο πίσω από το δεξί.\nΚατέβα αμέσως στην αρχική θέση με τα δάχτυλα του αριστερού χεριού στο πάτωμα.\nΣυνέχισε εναλλάσσοντας γρήγορα πλευρές για 20 δευτερόλεπτα. Σούπερ σετ 4 4α. Κωπηλατική με αλτήρες από «σανίδα» Γυμνάζει πλάτη, ώμους, κοιλιακούς, γλουτούς, τετρακεφάλους. Ξεκίνα από το πάτωμα σε θέση σανίδα κρατώντας ένα βαράκι στο κάθε χέρι. Μετάφερε το βάρος στο δεξί σου χέρι και σήκωσε το αριστερό βαράκι προς το στήθος εικόνα.\nΤι ισχύει για την πρωτεΐνη;\nΕπίστρεψε στην αρχική θέση. Άλλαξε πλευρές και επανάλαβε. Α: Κατέβα σε βαθύ κάθισμα, πάτησε καλά τις παλάμες στο πάτωμα και έλα με άλμα σε θέση σανίδα. Β: Κρατώντας την ορθή γωνία των ποδιών με τα ισχία, φέρε το δεξί γόνατο προς τον αριστερό αγκώνα και μετά επίστρεψε σε σανίδα. Ένωσε άλλη μια φορά κάθε γόνατο προς τον αντίθετο αγκώνα και, Γ, αναπήδησε χτυπώντας τα χέρια πάνω από το κεφάλι. Επανάλαβε αυτή την ακολουθία φορές συνολικά.\nΠώς να απαλλαγείς από το διπλοσάγονο -Yπάρχει τρόπος | BOVARY\nΑπώλεια βάρους caffe\nΙαπωνικό βάρος χάσει τεχνική\nΓυμνοί θα beezy στίχοι\nΤο υπέρβαρο μοντέλο που εξηγεί γιατί αρνείται να χάσει βάρος | Τι λες τώρα;\nΑύξηση της απώλειας λίπους\nΟ άνθρωπος πρέπει να χάσει βάρος\nΥπερτροφία ρουτίνας απώλειας λίπους


Ιορδανία: Χίλιες και μια οάσεις πολιτισμού στην έρημο - Carnet de Voyage - Ταξιδιωτικά τετράδια\nΑρχική Travel Stories Ιορδανία: Χίλιες και μια οάσεις πολιτισμού στην έρημο\nΓη προικισμένη από την ιστορία, με οάσεις πολιτισμού και τοπία ιδιαίτερου φυσικού κάλλους. Αυτή είναι η Ιορδανία, ένα σταυροδρόμι πολιτισμών και ανθρώπων, στην καρδιά της Μέσης Ανατολής. Μια χώρα Αραβική, το 96% είναι μουσουλμάνοι και μόλις το 4% Χριστιανοί, αλλά ανεκτική, ειρηνική και φιλόξενη.\nΑν και είναι μικρή σε μέγεθος και φτωχή σε σχέση με τους πλούσιους γείτονές της, στο έδαφός της φιλοξενεί 1,5 εκατομμύριο Σύριους πρόσφυγες σε καταυλισμούς που έχουν δημιουργηθεί στα σύνορα με την Συρία. Το μεγαλύτερο μέρος του πληθυσμού της αποτελείται από Παλαιστίνιους, που βρήκαν καταφύγιο και μια νέα πατρίδα μετά τον πόλεμο των 6 ημερών και την προσάρτηση από το Ισραήλ της Δυτικής Όχθης.\nΥπήρξε κοιτίδα του παγκόσμιου πολιτισμού, μαζί με την Μεσοποταμία και την Αίγυπτο, ρωμαϊκή επαρχία, αλλά και τμήμα της ελληνιστικής κτήσης της «Κοίλης Συρίας», όπου ιδρύθηκε η «Δεκάπολις», στην οποία εγκαταστάθηκαν πολλοί βετεράνοι στρατηγοί του μακεδονικού στρατού. Από την περιοχή πέρασαν επίσης οι Ναβαταίοι που διαφέντευαν την Δυτική Αραβία και λάξευαν ναούς στην πέτρα, αλλά και οι Σταυροφόροι, ενώ αργότερα προσαρτήθηκε στην Οθωμανική Αυτοκρατορία.\nΕίναι από τα πρώτες περιοχές που ασπάστηκαν το Ισλάμ και επηρεάστηκαν πολιτιστικά από τις μεγάλες δυναστείες της νέας θρησκείας.\nΤα ίχνη όλων αυτών των πολιτισμών υπάρχουν διάσπαρτα στο σημερινό Χασεμιτικό Βασίλειο της Ιορδανίας. Θα τα δεις στο μεγάλο ρωμαϊκό θέατρο που δεσπόζει στην παλιά πόλη του Αμμάν και στην κορυφή της Ακρόπολης με το ναό του Ηρακλή και το παλάτι των Ουμαγιάδων.\nΠαλάτι Ουμάκ/ Βυζαντινή Εκκλησία\nΣτην οβάλ πλατεία της Γέρασα με τις κιονοστοιχίες, τις εντυπωσιακές πύλες, τους περίστυλους ναούς και τα ελληνιστικά θέατρα.\nΣτα κάστρα της ερήμου και τα ψηφιδωτά της Μάνταμπα και του Ουμ Αλ Ρασσά.\nΟυμ Αλ Ρασσά\nΣτην βραχώδη κόκκινη έρημο της Γουάντι Ράμ, γνωστή και ως Κοιλάδα του Φεγγαριού, με τις χιλιάδες βραχογραφίες. Μα πάνω από όλα στην μοναδικής ομορφιάς λαξευμένη πολιτεία της Πέτρα.\nΒρεθήκαμε στην Ιορδανία λίγες ημέρες πριν ο Παγκόσμιος Οργανισμός Υγείας (ΠΟΥ) κηρύξει τον COVID 19 σε πανδημία. Η ανησυχία υπήρχε, ωστόσο χωρίς να παραμελούμε τα απαραίτητα μέτρα προφύλαξης, αφεθήκαμε στην κόκκινη θάλασσα της ερήμου, στην αύρα του πανέμορφου αυτού τόπου. Δέκα ημέρες μετά την αναχώρησή μας, τα σύνορα έκλεισαν και η εμβληματική Πέτρα ερήμωσε.\nΠρώτος σταθμός του ταξιδιού το Αμμάν. Η πρωτεύουσα του Χασεμιτικού Βασιλείου με τα σινικά χρώματα, ακροβατεί ανάμεσα σε Ανατολή και Δύση. Στην πολύβουη παλιά πόλη, στην ανατολική πλευρά, οι δρόμοι είναι στενοί, κυριαρχούν τα πολύχρωμα σούκ, τα παραδοσιακά καφέ και τα εστιατόρια με τις ανατολίτικες γεύσεις. Στα δυτικά, όπου βρίσκονται οι πλούσιες περιοχές της πόλης, ξεχωρίζουν οι ουρανοξύστες, οι φαρδιές λεωφόροι, τα μοντέρνα καφέ και τα εμπορικά κέντρα.\nΗ πόλη έχει χτιστεί πάνω σε 9 λόφους. Σήμερα η επικράτειά της εκτείνεται σε 19 λόφους καθώς ο πληθυσμός της υπερβαίνει τα 4 εκατ. κατοίκους. Από την κορυφή του λόφου Τζεμπέλ Αλ Κάλα, εκεί όπου βρίσκεται η Ακρόπολη, ο επισκέπτης έχει άπλετη θέα στο Ρωμαϊκό θέατρο και στο κέντρο της παλιάς πόλης. Η Ακρόπολη παρουσιάζει ιδιαίτερο ενδιαφέρον καθώς έχει κατοικηθεί από διαφορετικούς λαούς και πολιτισμούς στην πάροδο των χρόνων. Όταν κατακτήθηκε από τους Έλληνες το 331 π.Χ η πόλη αποτέλεσε τμήμα της αρχαίας «Δεκάπολης» και μετονομάστηκε σε Φιλαδέλφεια. Τα περισσότερα από τα κτίρια που παραμένουν ακόμη ορατά, είναι ρωμαϊκά, βυζαντινά και ισλαμικά με σημαντικότερα τον ναό του Ηρακλή, μια βυζαντινή εκκλησία και το παλάτι των Ουμαγιάδων.\nΣΤΗ ΜΥΘΙΚΗ ΠΕΤΡΑ\nΤόπος πανάρχαιος η πόλη της Πέτρα, κρυμμένη για χρόνια, μακριά από τα ανθρώπινα βλέμματα, σκονισμένη κι ασάλευτη, νιώθεις πως κυλάει απαλά και ριζώνει μέσα σου όταν την αντικρίζεις.\nΒράχια, πανύψηλα ροδοκόκκινα βράχια κι ανάμεσά τους ένα φαράγγι που προσπαθεί να ανοίξει δρόμο κάνοντας συνεχείς ελιγμούς. Τα βράχια σχεδόν κρύβουν τον ουρανό, το πέρασμα σε κάποια σημεία είναι τόσο στενό που δεν ξεπερνά σε πλάτος τα 3 μέτρα. Περπατάς και οι εικόνες γύρω σου τρέχουν, αφήνοντας πίσω τους ευωδιά μοσχολίβανου και μπαχαρικών. Σαν τα παλιά καραβάνια που περνούσαν φορτωμένα με μύρο, μπαχαρικά και υφάσματα.\nΗ λαξευμένη στους βράχους πόλη των Ναβαταίων ήταν σταυροδρόμι καραβανιών. Πλούτισε λόγω της στρατηγικής της θέσης και χάρη στην επινοητικότητα των κατοίκων της, οι οποίοι ανέπτυξαν ένα σύστημα υδραυλικής μηχανικής για την συλλογή του νερού και την υδροδότηση της πόλης. Στη ράχη των βράχων του φαραγγιού Σικ ο επισκέπτης μπορεί να διακρίνει ακόμη και σήμερα τα ίχνη από αυτό, το προηγμένο για την εποχή, σύστημα υδροδότησης.\nΤο φαράγγι είναι μακρύ, φθάνει τα 1200 μέτρα και καθώς πλησιάζεις προς το τέλος, οι βράχοι ξαφνικά παραμερίζουν και προβάλλει μπροστά σου το πρώτο σπουδαίο μνημείο.\nΤο μυθικό «Θησαυροφυλάκιο» ή αλλιώς Αλ Χαζνά είναι σκαλισμένο ολόκληρο, όπως και τα υπόλοιπα κτίρια της Πέτρας, πάνω σε ένα θεόρατο μαλακό βράχο από ψαμμίτη. Η αριστοτεχνική, ελληνιστική του πρόσοψη με τους κορινθιακούς κίονες και τις ανάγλυφες διακοσμητικές λεπτομέρειες εντυπωσιάζει, όπως και το ύψος του που υπερβαίνει τα 40 μέτρα. Αν και πρόκειται για το μαυσωλείο του Βασιλιά Αρέτα Δ΄των Ναβαταίων, πήρε το όνομά του από ένα μύθο που αναφέρει πως ο Αιγύπτιος Φαραώ έκρυψε εδώ τον θησαυρό του καθώς καταδίωκε τους Ισραηλίτες μετά την φυγή τους από την Αίγυπτο.\nΠερπατώντας στον αχανή αρχαιολογικό χώρο της Πέτρα – μια μέρα δεν είναι αρκετή για να δεις τα βασικά αξιοθέατα- έχεις την αίσθηση πως βρίσκεσαι στην καρδιά ενός ζωντανού ανοιχτού μουσείου. Από το «Θησαυροφυλάκιο» μέχρι τον «Ναό των Φτερωτών Λεόντων», θα χρειαστεί να διανύσεις 4 χιλιόμετρα απόσταση. Θα περάσεις μπροστά από πολλά ταφικά μνημεία, από το ρωμαϊκό θέατρο με τις λαξευμένες στο βράχο κερκίδες και θα δεις τους βασιλικούς τάφους, από τους οποίους ξεχωρίζει ο κορινθιακός.\nΠολύ κοντά στο ναό των Φτερωτών Λεόντων βρίσκεται η ρωμαϊκή οδός με την αψίδα του Τραϊανού και απέναντι σε ένα χαμηλό υψίπεδο η βυζαντινή εκκλησία της Πέτρας. Τα ψηφιδωτά της απεικονίζουν προσωποποιημένες τις εποχές, τον Ωκεανό, τη Γη και τη Σοφία.\nΓια να δούμε το «Μοναστήρι», το δεύτερο εμβληματικό μνημείο της Πέτρας, κάναμε πεζοπορία διάρκειας μιας ώρας κι ανεβήκαμε 800 σκαλιά και πεζούλια ώσπου να φθάσουμε στο υψηλότερο σημείο της πόλης. Το μονοπάτι διέρχεται μέσα από ένα ακόμη εντυπωσιακό φαράγγι, όπου θα συναντήσεις Βεδουίνους με καμήλες και γαϊδουράκια να μεταφέρουν τουρίστες. Στη διαδρομή σου κόβεται η ανάσα, αλλά αξίζει το κόπο που δεν είναι και λίγος, αν μη τι άλλο και για την μαγευτική θέα στο φαράγγι και την γύρω περιοχή. Το «Μοναστήρι» παρόμοιο εξωτερικά με το «Θησαυροφυλάκιο», δεν είναι φυσικά μοναστήρι. Πήρε το όνομά του από τους σταυρούς που χάραξαν οι Σταυροφόροι στα βράχια πίσω του και στο εσωτερικό του. Είναι αρκετά μεγαλύτερο από το «Θησαυροφυλάκιο» (50 μέτρα πλάτος και 45 ύψος), αλλά οι διακοσμήσεις του είναι λιγότερες, καθώς η κατασκευή του ξεκίνησε τον 3ο αιώνα π.Χ και δεν ολοκληρώθηκε ποτέ.\nΗ Πέτρα βρίσκεται στην πλαγιά του Jabal Al Madbah σε μια λεκάνη ανάμεσα στα βουνά που αποτελούν την ανατολική πλευρά της κοιλάδας Arabah, η οποία εκτείνεται από την Νεκρά Θάλασσα μέχρι τον κόλπο της Άκαμπα. Η περιοχή πιστεύεται ότι κατοικήθηκε από το 9.000 π.Χ και πιθανότατα η πόλη ιδρύθηκε τον 4ο αιώνα π.Χ. ως πρωτεύουσα του βασιλείου των Ναβαταίων. Οι Ναβαταίοι ήταν Άραβες νομάδες, οι οποίοι επένδυσαν στην εγγύτητα της Πέτρας στις εμπορικές διαδρομές και την καθιέρωσαν ως σημαντικό περιφερειακό κόμβο συναλλαγών. Αρχικά την ονόμαζαν Ράκμου που σημαίνει «βράχος με χρωματιστές ραβδώσεις» λόγω των πολύχρωμων ψαμμιτικών πετρωμάτων της. Το όνομα Πέτρα δόθηκε από Έλληνες εμπόρους, οι οποίοι έβλεπαν τους κατοίκους να τοποθετούν πάνω σε μια μεγάλη πέτρα την Ούμ Άλ Μπιγιάρα τις προσφορές τους προς την θεότητα Άνοιξη.\nΗ αρχιτεκτονική της πόλης έχει έντονη την επίδραση των Ελλήνων, καθώς και των Ρωμαίων, οι οποίοι την κατέκτησαν το 106 μ.Χ. Λέγεται πως ο βασιλιάς Αρέτας Δ΄ των Ναβαταίων ήταν φιλέλληνας και μιλούσε την ελληνική γλώσσα.\nΗ πόλη παρήκμασε με το πέρασμα των χρόνων και από την πρώιμη ισλαμική εποχή έγινε ένα εγκαταλελειμμένο μέρος όπου ζούσαν μόνον μια χούφτα νομάδες. Παρέμεινε άγνωστη στον κόσμο έως το 1812 οπότε την ανακάλυψε ο Ελβετός εξερευνητής Γιόχαν Λούντβιχ Μπούρκχαρντ.\nΗ Πέτρα έχει χαρακτηριστεί από το 1985 ως Μνημείο Παγκόσμιας Κληρονομιάς της UNESCO και περιλαμβάνεται στον κατάλογο με τα 7 θαύματα του σύγχρονου κόσμου. Την ίδια περίοδο οι Βεδουίνοι που κατοικούσαν μέσα στους τάφους και στις σπηλιές της Πέτρας υποχρεώθηκαν να αποχωρήσουν και να μεταστεγαστούν σε έναν νέο οικισμό, τον οποίο κατασκεύασε για αυτούς το κράτος.\nΈκτοτε απασχολούνται αποκλειστικά με το εμπόριο και την εξυπηρέτηση του τουρισμού στην Πέτρα. Μεταφέρουν με άλογα, καμήλες και γαϊδουράκια τους τουρίστες στα διάφορα σημεία του αρχαιολογικού χώρου και μάλιστα σε τσιμπημένες τιμές. Επίσης πωλούν διάφορα σουβενίρ και κοσμήματα στα μαγαζάκια με τις πρόχειρες και ακαλαίσθητες τέντες, τις οποίες βλέπεις παντού ακόμα και κάτω από τους λαξευμένους κόκκινους βράχους με τα ιδιαίτερα ταφικά μνημεία.\nΓΟΥΑΝΤΙ ΡΑΜ-Η ΚΟΙΛΑΔΑ ΤΟΥ ΦΕΓΓΑΡΙΟΥ\nΟ νότος της Ιορδανίας εκτός από την μυθική Πέτρα φιλοξενεί και την κόκκινη έρημο την Γουάντι Ράμ. Μια κόκκινη θάλασσα από άμμο, ή μάλλον δυό θάλασσες καθώς 60 χιλιόμετρα νοτιότερα στην Άκαμπα, η χώρα βρίσκει διέξοδο στην Ερυθρά θάλασσα.\nΤι ποιο φυσικό λοιπόν, όλοι οι δρόμοι στην Ιορδανία να οδηγούν στο νότο. Μόνο που στην έρημο δεν υπάρχουν δρόμοι, όπως τους ξέρουμε. Οι δρόμοι είναι κυματιστοί, ακολουθούν τα χνάρια των καραβανιών και των ανθρώπων της. Βεδουίνοι κι εδώ οι άνθρωποι της ερήμου, αλλά αντί για καμήλες και καραβάνια, θα τους δεις να οδηγούν τετρακίνητα αγροτικά αυτοκίνητα. Η και τα δύο, καμήλα και αυτοκίνητο.\nΒυθίζοντας το βλέμμα στο απόκοσμο σεληνιακό τοπίο της Γουάντι Ράμ, γνωστή και ως «Κοιλάδα του Φεγγαριού», σου κόβεται η ανάσα. Τις αμμώδεις εκτάσεις και τους αμμόλοφους διακόπτουν φαράγγια, γκρεμοί και σπήλαια, αλλά και βράχοι διαφόρων σχηματισμών και χρωμάτων. Τις ψαμμιτικές πλαγιές των βράχων διακοσμούν χιλιάδες βραχογραφίες, ενώ διάφορες επιγραφές και αρχαιολογικά ευρήματα μαρτυρούν περισσότερα από 12.000 χρόνια συνεχούς ανθρώπινης κατοίκησης. Η περιοχή εκτείνεται σε 720 τ.χλμ. και είναι προστατευόμενη από την UNESCO.\nΗ ΚΟΙΛΑΔΑ ΤΟΥ ΛΩΡΕΝΣ\nΤοπίο μαγευτικό και «απέραντο σαν το Θεό», όπως το περιγράφει στο βιβλίο του «Οι 7 στύλοι της σοφίας» ο Λώρενς της Αραβίας. Ο Βρετανός αξιωματικός Τόμας Έντουαρντ Λώρενς, γνωστός από την ομώνυμη κινηματογραφική ταινία του David Lean. Ο Λώρενς πέρασε πολλές φορές από την Γουάντι Ράμ κατά την διάρκεια της Αραβικής εξέγερσης εναντίον των Οθωμανών το 1917-18, στην οποία πήρε μέρος στο πλευρό των Αράβων.\nΤον τίτλο του βιβλίου του, το οποίο γράφτηκε στον απόηχο του πολέμου, χρόνια αργότερα έδωσαν οι ντόπιοι ως όνομα σε έναν από τους μεγάλους βράχους που φέρει 7 ραβδωτούς πυργίσκους και βρίσκεται κοντά στην είσοδο της κοιλάδας.\nΗ περιοχή έχει χρησιμοποιηθεί ως σκηνικό για πολλές ταινίες, κυρίως επιστημονικής φαντασίας. Οι κινηματογραφικοί παραγωγοί επιλέγουν την Γουάντι Ράμ, λόγω του χρώματος των πετρωμάτων της που αναπαριστά το περιβάλλον του πλανήτη Άρη και οι επιχειρηματίες του τουρισμού «εμπνεόμενοι» από τα πλάνα τους στήνουν φουτουριστικά καταλύματα με αρειανούς θόλους καταμεσής στην έρημο για να προσελκύσουν τουρίστες. Στην Γουάντι Ράμ δεν υπάρχουν ξενοδοχεία. Ο επισκέπτης μπορεί ωστόσο να διανυκτερεύσει στην έρημο επιλέγοντας να μείνει σε μια από τις κατασκηνώσεις που έχουν στηθεί στους πρόποδες των βράχων. Οι σκηνές σε σχήμα θόλου ή τετράγωνες κατασκευασμένες από μαλλί κατσίκας, όπως οι βεδουίνικες σκηνές, στο εσωτερικό τους δεν διαφέρουν από ένα δωμάτιο ξενοδοχείου.\nΗ διανυκτέρευση σε μια τέτοια σκηνή στην έρημο είναι από μόνη της μια συναρπαστική εμπειρία. Θα έχεις την ευκαιρία να δοκιμάσεις το νόστιμο δείπνο των Βεδουίνων το λεγόμενο Ζarb, (αρνάκι με ρύζι και διάφορα λαχανικά) το οποίο έχει σιγοψηθεί για ώρες κάτω από το έδαφος.\nΜετά το ηλιοβασίλεμα, η απόλυτη σιγαλιά. Ύστερα το δυνατό σφύριγμα του αέρα της ερήμου την νύχτα, πριν πεταχτείς χαράματα από το κρεβάτι για να δεις την ανατολή να προβάλλει πάνω απ’ τους βράχους.\nΚι αφού πάρεις μαζί σου εικόνες, ήχους και γεύσεις θα πεταχτείς μέχρι την Άκαμπα για να δεις τον βυθό της που είναι γεμάτος με κοράλλια και πολύχρωμα ψάρια.\nΑκολουθώντας και πάλι το δρόμο προς το βορά θα σε οδηγήσει στα σύνορα με την Παλαιστίνη και την Νεκρά θάλασσα. Εδώ εκτός του ό τι θα βρεθείς στο χαμηλότερο σημείο της γης, θα δοκιμάσεις μια πρωτόγνωρη εμπειρία. Θα αναμετρηθείς με την βαρύτητα βουτώντας στα νερά της πιο αλμυρής θάλασσας στον κόσμο. Η μεγάλη περιεκτικότητα σε αλάτι κάνει το κολύμπι αδύνατο, απλώς επιπλέεις, ενώ η επαφή του νερού με τα χείλη και τα μάτια προκαλεί τσούξιμο και άσχημη γεύση. Παρόλα αυτά τα νερά της θεωρούνται ιαματικά και η λάσπη από τον βυθό λειτουργεί ευεργετικά για το δέρμα.\nΗ Νεκρά θάλασσα ή Μπαχρ Λουτ (θάλασσα του Λώτ) κατά τους Άραβες ή Ασφαλτίτις λίμνη κατά τους αρχαίους Έλληνες, έχει μήκος από βορά προς νότο 77 χλμ ,μέγιστο πλάτος 16 χλμ και βάθος 304 μέτρα. Βρίσκεται 430 μέτρα κάτω από την επιφάνεια της θάλασσας, κάτι που την καθιστά το χαμηλότερο υδάτινο σημείο στη γη και ένα από τα πιο αλμυρά σώματα νερού στον κόσμο- 9,6 φορές πιο αλμυρό από τον ωκεανό. Στα νερά της δεν υπάρχει ίχνος ζωής.\nΗ στάθμη της πέφτει 80 πόντους το χρόνο, κυρίως εξαιτίας της μείωσης των απορροών του Ιορδάνη ποταμού, αλλά και της έντονης ανθρώπινης δραστηριότητας.\nΚΑΙ Ο ΠΟΤΑΜΟΣ ΙΟΡΔΑΝΗΣ\nΟ Ιορδάνης ποταμός προτού εκβάλλει στην Νεκρά θάλασσα αρδεύει μια μεγάλη κοιλάδα με πολλές καλλιέργειες, κυρίως κηπευτικών. Όμως δεν είναι πια ο μεγάλος ποταμός και το μπεζ- λασπώδες χρώμα του, όταν τον βλέπεις από κοντά στην περιοχή της Βηθανίας, όπου θεωρείται ότι βρίσκεται η πραγματική τοποθεσία της βάφτισης του Ιησού από τον Ιωάννη τον Βαπτιστή, σε θλίβει.\nΤο Βαπτιστήριο, αποτελεί προσκυνηματικό τόπο, όπως η Μάνταμπα και το όρος Νεμπό, από όπου αποκαλύφθηκε στον Μωϋσή η γη της επαγγελίας. Στην Μάνταμπα ο επισκέπτης μπορεί να δει στο δάπεδο της εκκλησίας του Αγίου Γεωργίου έναν μεγάλο ψηφιδωτό χάρτη των Αγίων Τόπων της Βυζαντινής εποχής. Εξαιρετικά θεωρούνται και τα ψηφιδωτά στον αρχαιολογικά χώρο του Ουμ Αλ Ρασσά 30 χλμ. νότια της Μάνταμπα.\nΤΑ ΚΑΣΤΡΑ ΤΗΣ ΕΡΗΜΟΥ\nΣτην άγονη στέπα της Ιορδανίας, μόλις μια ώρα απόσταση ανατολικά του Αμμάν θα συναντήσεις τα κάστρα της ερήμου.\nΚάστρο Αλ Καρανά\nΆλ Καρανά, Αζράκ και Αμρά, έχουν ανεγερθεί από τους χαλίφηδες της δυναστείας των Ουμαγιάδων μεταξύ του 7ου και 8ου αι. και είναι τα καλύτερα διατηρημένα. Τα κτίσματα, εικάζεται ότι μπορεί να λειτούργησαν ως οχυρά, σημεία συνάντησης βεδουίνων, χάνια για τα καραβάνια ή ως εξοχικοί προορισμοί ευγενών.\nΑπό το κάστρο Αμρά, αυτό που έχει απομείνει, είναι ένα κτίσμα με θόλους το οποίο πιθανότατα χρησιμοποιήθηκε ως αναπαυτήριο από τον χαλίφη ή τους πρίγκιπες του. Οι τοίχοι του είναι καλυμμένοι με νωπογραφίες που απεικονίζουν σκηνές κυνηγιού, φρούτων και γυμνών γυναικών. Το κτίσμα περιέχει επίσης ένα σύμπλεγμα λουτρών με τρείς θόλους στην κορυφή, όπου αναπαρίσταται ο ζωδιακός κύκλος, το οποίο προδίδει ρωμαϊκή επιρροή. Από το 1985 είναι μνημείο προστατευόμενο από την UNESCO.\nΕντυπωσιακό είναι επίσης το κάστρο του Αζλούν 70 χλμ. βορειοδυτικά του Αμμάν.\nΧτίστηκε στην κορυφή ενός λόφου το 1184 μ.Χ από ένα στρατηγό του φημισμένου Σαλαντίν (σουνίτης μουσουλμάνος κουρδικής καταγωγής και πρώτος Σουλτάνος της Αιγύπτου και της Συρίας) και αποτέλεσε σημαντικό προμαχώνα εναντίον των Σταυροφόρων, οι οποίοι δεν κατάφεραν να το κατακτήσουν.